钦定古今图书集成/明伦汇编/皇极典/第134卷 > 元二十
## 钦定古今图书集成/明伦汇编/皇极典/第134卷 > 元二十

### 文宗本纪三

按《元史文宗本纪》，“至顺元年春正月丙辰，命赵世延、
赵世安领纂修《经世大典》事。怀庆路饥，赈钞四千锭。
丁巳，赐明宗妃按出罕、月鲁沙、不颜、忽鲁都钞币有
差。以知枢密院事伯帖木儿为辽阳行省左丞相。戊
午，颁玺书谕云南。辛酉，时享太庙，命回回司天监禜
星。壬戌，中兴路饥，赈粜粮万石，贫者仍赒其家。”甲子，
燕铁木儿、伯颜并辞丞相职，不允，仍命阿荣、赵世安
慰谕之。丁卯，云南诸王秃坚及万户伯忽、阿禾、怯朝
等叛，攻中庆路，陷之，杀廉访司官，执左丞忻都等，迫
令署诸文牍。庚午，芍陂屯及鹰坊军士饥，赈粮一月。
辛未，中书省臣言：“科举会试日期，旧制以二月一日、
三日、五日，近岁改为十一、十三、十五，请依旧制。”从之。
壬申，衡阳猺为寇劫掠湘乡州。癸酉，以宣徽使撒敦
复知枢密院事，与钦察台并领长密卿。乙亥，赐燕铁
木儿质库一密。海州文登、牟平县饥，赈以粮三千石。
丙子，衡州路饥，总管王伯恭以所受制命质官粮万
石赈之。丁丑，追封三宝奴为郢城王，谥荣敏。召荆王
之子脱脱木儿赴阙。赵世延请致仕，不允。命中书省
制玉带二十，赐臣僚官一品者。遣使赍金千五百两、
银五百两诣杭州书佛经。赐海南大兴龙普明寺钞
万锭，市永业地。戊寅，赐隆禧总管府田千顷。立荆襄
等处、平松等处田赋提举司，并隶太禧宗禋院。命陕
西行省以盐课钞十万锭赈流民之复业者。猺贼八
百馀人寇石康县。己卯，封太医院使野理牙为秦国
公。庚辰，升群玉署为“群玉内司”，秩正三品。置司尉、亚
尉、佥司、司丞，仍隶奎章阁学士院，礼部尚书巙巙兼
监群玉内司事。辛巳，改大都田赋提举司为“宣农提
举司”，荆襄田赋提举司为“荆襄济农香户提举司”，平
江提举司为“平江善农提举司。”遣使赍钞三千锭往
甘肃市髦牛。濠州去年旱，赈粮一月。大明路及江、浙
诸路俱以去年旱告，永平路以去年八月雹灾告。加
封秦蜀郡太守李冰为“圣德广裕英惠王”，其子二郎
神为“英烈昭惠灵显仁祐王。”二月壬午朔，以赵世安
为御史中丞，史惟良为中书左丞。癸未，加知枢密院
事燕不邻开府仪同三司。籍张珪子五人家资。乙酉，
以西僧加瓦藏卜、蘸八儿监藏并为乌思藏土蕃等
处宣慰使都元帅。云南麓州等土官来贡方物。扬州、
安丰、庐州等路饥，以两淮盐课钞五万锭、粮五万石
赈之。真定、蕲黄等路，汝宁府、郑州饥，各赈粮一月。丁
亥，命“江南、陕西、河南等处富民输粟补官，江南万石
者，官正七品；陕西千五百石、河南二千石、江南五千
石者，从七品。自馀品级有差。四川富民有能输粟赴
江陵者，依河南例。其不愿仕乞封父母者听。僧道输
己粟者，加以师号。”征江浙、江西、湖广赈粜粮价，钞赴
京师。己丑，秃坚伯忽等攻陷仁德府，至马龙州，调八
番元帅完泽将八番荅剌罕军千人、顺元土军五百
人御之。庚寅，改万圣、祐国、兴龙、普明、龙翔、万寿三提
点所并为营缮都司，秩正四品；万安、规运、普庆、营缮
等八提点所并为营缮司，秩正五品。以修《经世大典》，
久无成功，专命奎章阁阿邻帖木儿、忽都鲁都儿迷
失等译国言，所纪典章为汉语，纂修则赵世延、虞集
等，而燕铁木儿如国史例监修。开元路胡里改万户
府军士饥，给粮赈之。闰月，辛丑朔，以御史台赃罚钞
万锭、金千两、银五千两付太禧宗禋院供祭祀之需。
赐燕铁木儿给驿玺书，以征其食邑租赋。奎章阁学
士忽都鲁都儿迷失、撒迪、虞集辞职，诏谕之曰：“昔我
祖宗睿知聪明，其于致理之道，自然生知。朕以统绪
所传，实在眇躬，夙夜忧惧。自惟早岁跋涉艰阻，视我
祖宗，既乏生知之明，于国家治体岂能周知！故立奎
章阁，置学士员，日以祖宗明训、古昔治乱得失陈说
于前，使朕乐于听闻。卿等其推所学以称朕意，其勿
复辞。”帖麦赤驿户及建康、广德、镇江诸路饥，赈粮一
月。卫辉、江州二路饥，赈钞二万锭；宁国路饥，尝赈粮
二万石，不足，复赈万五千石。癸巳，卫辉路胙城、新乡
县大风雨，灾。甲午，自庚寅至是日，京师大霜，昼雺。立
诸色民匠打捕鹰坊都总管府，秩正二品。置奎章阁
监书博士二人，秩正五品。秃坚、伯忽等攻晋宁州。秃
坚自立为云南王，伯忽为丞相，阿禾、忽剌忽等为平章等官，立城栅，焚仓库以拒命。乙未，中书省言：“江浙
民饥，今岁海运为米二百万石，其不足者，来岁补运。”
从之。丙申，云南蒲蛮来朝。赈常德、沣州路饥。丁酉，帝
及皇后燕王阿剌忒纳荅剌并受佛戒。己亥，命明宗
皇子受佛戒。监察御史言：“中书平章朵儿只职任台
衡，不思报效，铨选之际，紊乱纲纪，贪污著闻，恬不知
耻，黜罢为宜。”从之。猺贼入灌阳县，劫民财。庚子，以兵
兴所收诸王也先帖木儿、搠思监等印还给之。壬寅，
玥璐不花辞御史大夫职，不允。土蕃等处民饥，命有
司以粮赈之。新安、保定诸驿孳畜疫死，命中书给钞
济其乏。癸卯，汴梁路封丘、祥符县霜灾。甲辰，流王禅
之子于吉阳军。乙巳，封明宗皇子亦璘真班为鄜王，
豫王阿刺忒纳失里所部千六百馀人饥，赈粮二月。
淮安路民饥，以两淮盐课钞五万锭赈之。丙午，复以
阿儿思兰海牙为江南行台御史大夫，命中尚卿小
云失以兵讨云南。御史台臣言：“钦察台天历初在上
都，常与阔阔出等谋执倒剌沙，事泄，同谋者皆死，钦
察台以出征获免。顷台臣疑而劾之，不称事情，宜雪
其枉。”制曰：“可。”丁未，以伯颜知枢密院事，依前太保、录
军国重事。诏谕中书曰：“昔在世祖，尝以宰相一人总
领庶务，故治出于一，政有所统。今燕铁木儿为右丞
相，伯颜既知枢密院事，左丞相其勿复置。”太禧宗禋
院所隶总管府各置副达鲁花赤一人。赐豫王、王傅
官金虎符。戊申，命中书省及翰林国史院官祭太祖、
太宗、睿宗三朝御容。以太禧宗禋使阿不海牙为中
书平章政事，命史惟良及参知政事和尚总督建言
之事。中书省臣言：“旧制，正旦、天寿节，内外诸司各有
贽献，顷者罢之。今江浙省臣言，圣恩公溥，覆帱无疆，
而臣等殊无补报，凡遇庆礼，进表称贺，请如旧制为
宜。”从之。降玺书申盐法之禁。以嘉兴路崇德县民四
万户所输租税，供英宗后妃岁赐钱帛。诏谕枢密院，
以屯田子粒钞万锭助建佛寺，免其军卒土木之役。
庚戌，茶陵州民饥，同知万家奴江存礼以所受敕质
粮三千石赈之。辛亥，迤西蒙古驿户饥，给刍粟有差。
赈河南流民复归者钞五千锭。泰安州饥民三千户，
真定南宫县饥民七千七百户，松江府饥民万八千
二百户，及王蕃、朵里只失监万户部内饥，命所在有
司从宜赈之。济宁路饥民四万四千九百户，赈以山
东盐课钞万锭。杭州火，赈粮一月。命市故瀛国公赵
显田为大龙翔集庆寺永业。御史台臣言不必予其
直，帝曰：“吾建寺为子孙黎民计，若取人田而不予直，
非朕志也。”察罕脑儿宣慰司所部千户、察剌等卫饥
者万四千四百五十六人，人给钞一锭。三月甲寅，命
宣政院供显懿庄圣皇后神御殿祭祀。乖西䚟蛮三
千人入松梨山，烧沿边官军营堡。东平路须城县饥，
赈以山东盐课钞。安庆、安丰、蕲、黄、庐五路饥，以淮西
廉访司赃罚钞赈之。丁巳，徙封济阳王木楠子为吴
王，吴王泼皮为济阳王。赐八番、顺元、曲靖、乌撒、乌蒙、
蒙庆、罗罗斯、嵩明州土官币帛各一，禁泛滥给驿。四
川官吏胁从囊加台者，皆复故职。戊午，封皇子阿剌
忒纳荅剌为燕王。立“宫相府，总其府事，秩正二品，燕
铁木儿领之。”廷试进士，赐笃列图王文煜等九十七
人及第、出身有差。命彰德路岁祭“羑里周文王祠。”以
河南行省平章乞住为云南行省平章，八番顺元宣
慰使帖木儿不花为云南行省左丞，从豫王由八番
道讨云南。赐明宗近侍七十人官有差。裕宗及昭献
元圣皇后位，宿卫三千人，命储政院给其衣粮刍粟。
发米十万石赈粜京师贫民。癸亥，遣诸王桑哥、班撒
忒迷失、买哥分使西北诸王燕只吉台、不赛因、月即
别等所。甲子，诏谕中外。命御史大夫铁木儿、补化、玥
璐不花振举台纲。丁卯，木八剌沙来贡蒲萄酒，赐钞
币有差。以山东盐课钞万锭赈东昌饥民三万三千
六百户。己巳，议明宗升祔，序于英宗之上，视顺宗、成
宗庙迁之例。辛未，群臣请上皇帝尊号，不许。固请不
已，乃许之。封知枢密院事不花帖木儿为武平郡王，
录讨云南秃坚伯忽之功。云南宣慰使、土官举宗禄，
余并遥授云南行省参知政事，馀赐赉有差。分龙庆
州隶大都路。诸王也孙台部七百馀人入天山县，掠
民财产，遣枢密院、宗正府官往捕之。壬申，奉玉册、玉
宝，祔明宗神主于太庙。濮州临清、馆陶二县饥，赈钞
七千锭。光州光山县饥，出官粟万石，下其直赈粜。信
阳、息州及光之固始县饥，并以附近仓粮赈之。甲戌，
封诸王速来蛮为西宁王。乙亥，西番哈剌火州来贡
蒲萄酒。诸王、驸马还镇，赐赉有差。丙子，改山东都万
户府为都督府。云南木邦路土官浑都来贡方物。河
南登封、偃师、孟津诸县饥，赈以两淮盐课钞三万锭。
巩昌、临洮、兰州、定西州饥，赈钞三千五百锭。沂、莒、胶、
密、宁海五州饥，赈粮五千石。中兴、峡州、归州、安陆、沔
阳饥，户三十万有奇，赈粮四月。丁丑，升太常礼仪院
秩正二品，敕有司供明宗后“八不沙宫分币帛二百

王哈儿蛮遣使来贡蒲萄酒。广德、太平、集庆等路饥，
凡数百万户。濮州诸县虫食桑叶将尽。夏四月壬午
朔，命西僧作佛事于仁智殿，自是日始，至十二月终
罢。癸未，置怯怜口钱粮都总管府，秩正三品。中书省
臣言：“各宫分及宿卫士岁赐钱帛，旧额万人，去岁增
四千人，迩者增数益广，请依旧额为宜。”诏命阿不海
牙裁省以闻。甲申，时享太庙。丙戌，封也真也不干为
桓国公。燕铁木儿言：“天历初，阿速军士为国有劳，请
以钞十万锭、米十万石分给其家。”从之。戊子，四川行
省调重庆五路万户，以兵救云南。庚寅，中书省臣言：
“迩者诸处民饥，累常赈救。去岁赈钞百三十四万九
千六百馀锭，粮二十五万一千七百馀石。今汴梁、怀
庆、彰德、大名、兴和、卫辉、顺德、归德及高唐、泰安、徐、邳、
曹、冠等州饥民六十七万六千户，一百一万二千馀
口，请以钞九万锭、米万五千石，命有司分赈。”制曰：“可。
以陕西饥，敕有司作佛事七日。”壬辰，以所籍张珪诸
子田四百顷，赐大承天护圣寺为永业。沿边部落蒙
古饥民八千二百人，给钞三锭、布二匹、粮二月，遣还
其所部。癸巳，置豫王、王傅、副尉、司马各二员。丁酉，遣
诸王桑兀孙还云南。金兰等驿马牛死，赈钞五百锭。
庚子，降玺书申谕太禧宗禋院。天临之醴陵、湘阴等
州，台州之临海等县饥，各赈粜米五千石。辛丑，明宗
后八不沙崩。壬寅，括益都、般阳、宁海闲田十六万二
千九十顷，赐大承天护圣寺为“永业。”立益都广农提
举司及益都、般阳、宁海诸提领所，并隶隆祥总管府。
乌蒙土官禄余杀乌撒宣慰司官吏，降于伯忽。罗罗
诸蛮俱叛，与伯忽相应，平章帖木儿不花为其所害。
晋宁、建昌二路民饥，赈粮五万五千石、钞二万三千
锭。戊申，陕西行台言：“奉元、巩昌、凤翔等路，以累岁饥，
不能具五谷种，请给钞二万锭，俾分籴于他郡。”从之。
云南贼禄余以蛮兵七百馀人拒乌撒、顺元界，立关
固守。重庆五路万户军至云南境，值罗罗蛮万馀人
遇害，千户祝天祥等引馀众遁还。诏江浙、河南、江西
三省调兵二万，命诸王云都思帖木儿及枢密判官
洪浃将之，与湖广行省平章脱欢会兵讨云南。己酉，
作佛事。是月，沧州、高唐州属县虫食桑叶尽，芍陂屯
饥，赈粮二月。土蕃等处脱思麻民饥，命有司赈之。赈
怀庆、承恩、孟州等驿钞千锭。五月乙卯，遣宣徽使定
住等，以受尊号告祭南郊，故四川行省平章宽彻、四
川道廉访使忽都鲁养阿等皆为囊加台所害，并赠
官赐谥。榆次县主簿太帖木儿、河中府判官秃塔儿
皆为辽东军所害，并加褒赠。戊午，帝御大明殿，燕帖
木儿率文武百官及僧道耆老，奉玉册、玉宝，上尊号
曰“钦天统圣至德诚功大文孝皇帝。”是日，改元至顺。
诏天“下河南怀庆、卫辉、普宁四路曾经赈济人户，今
岁差发，全行蠲免。其馀被灾路分人民已经赈济者，
腹里差发、江淮夏税亦免三分。”己未，罗罗斯权土官
宣慰撒加伯，阿漏土官阿剌里州土官德益叛附于
禄余。庚申，以受尊号，恭谢太庙。辛酉，四川行省讨云
南，进军至乌蒙。壬戌，归德府之谯县雾伤麦。癸亥，四
川军至云南之雪山峡，遇罗罗斯军，败之。德州饥，赈
以山东盐课、钞三千锭。武昌路饥，赈以粮五万石、钞
二千锭。甲子，申命燕铁木儿为中书右丞相，诏天下，
以钞四万锭分给宫人。赐鲁国大长公主钞万锭。丁
卯，翰林国史院修《英宗实录》成。戊辰，车驾发大都，次
大口。升尚舍寺，秩正三品。命阿邻帖木儿为大司徒。
遣豫王阿剌忒纳失里镇西番，授以金印。“赐诸王脱
欢金印，大司徒不兰奚银印。加赵世延翰林学士承
旨，封鲁国公。”赈卫辉、大名、庐州饥民钞六千锭、粮五
千石。开元路胡里该万户府、宁夏路哈赤千户所军
士饥，各赈粮二月。己巳，次龙虎台，置肃王宽彻、傅尉、
司马各一员。辛未，置宣忠扈卫亲军都万户府，秩正
三品，总斡罗思军士，隶枢密院。以太禧宗禋使亦列
赤为中书平章政事，左右钦察龙翊侍卫军士五千
三百七十户饥户，赈钞二锭、布一匹、粮一月。癸酉，遣
使劳军于云南。时诸王秃剌率万户忽都鲁沙、怯列
孛罗等皆领兵进讨秃坚、伯忽。甲戌，八番乖西䚟苗
阿马察伯秩等万人侵扰边境，诏枢密臣分兵讨之。
乙亥，置顺元宣抚司，统荅剌斥军征云南人，赐钞五
锭。卫辉路之辉州，以荒乏谷种，给钞三千锭，俾籴于
他郡。己卯，遣使诣五台山作佛事。庚辰，命湖广行省
以钞五万锭给云南军需。是月，右卫左右手屯田大
水，害禾稼八百馀顷。广平、河南、大名、般阳、南阳、济宁、
东平、汴梁等路，高唐、开、濮、辉、德、冠、滑等州及大有、千
斯等屯田蝗。以浙东宣慰司陈天祐、湖广参知政事
樊楫死于王事，赠封特加一级。龙兴张仁兴妻邹氏、
奉元李郁妻崔氏以志节，汴梁尹华以孝行，皆旌其
门。六月辛巳朔，燕铁木儿言：“向有旨，惟许臣及伯颜
兼领三职。今赵”世延以平章政事兼翰林学士承旨、
奎章阁大学士，引疾以辞。帝曰：“朕重老成人，其令世延仍视事。中书果病，无预铨选可也。”丙戌，大驾至上
都。戊子，给左右钦察、龙翊侍卫军士粮。壬辰，镇江饥，
赈粮四万石。饶州饥，亦命有司赈之。癸巳，御史台臣
言：“宣徽院钱谷出纳无经，以上供饮膳，冒昧者多，不
稽其案牍，则弊日滋。宜如旧制，具实上之省部，以备
考核。”从之。丙申，立行枢密院，讨云南。赐给驿玺书十
五，银字圆符五。以河南行省平章彻理铁木儿知行
枢密院事，陕西行省平章探马赤近侍教化为同知
副使。发朵甘思、朵思麻及巩昌诸处军万三千人，人
乘马二匹。彻里铁木儿同镇西武靖王搠思班等由
四川教化，从豫王阿剌忒纳失里等由八番分道进
军。黄河溢，大名路之属县，没民田五百八十馀顷。庚
子，以内侍中瑞卿撒里为大司徒，赐四川行省左丞
孛罗金虎符。以盐课钞二十万锭供云南军需。命河
南、湖广、江西、甘肃行省诵《藏经》六百五十部，施钞三
万锭。知枢密院事阔“彻伯、脱脱木儿，通政使只儿哈
郎，翰林学士承旨教化的伯颜、也不干，燕王宫相教
化的斡罗思，中政使尚家奴、秃乌台，右阿速卫指挥
使那海察拜住”以谋变有罪，并弃市，籍其家。癸卯，四
川孛罗以蒙古渐丁军五千往云南。乙巳，罗罗斯土
官撒加伯合乌蒙蛮兵万人攻建昌县，云南行省右
丞跃里帖木儿拒之，斩首四百馀级。四川军亦败撒
加伯于芦古驿。丙午，朵思麻蒙古民饥，赈粮一月。丁
未，改东路蒙古军元帅府为东路钦察军万户府。是
月，高唐、曹州及前后武卫屯田水灾。大都、益都、真定、
河间诸路献景、泰安诸州及左都威卫屯田蝗。迤北
蒙古饥民三千四百人，人给粮二石、布二匹。旌表真
定梁子益妻李氏等贞节，徐州胡居仁孝行。秋七月
辛亥，封诸王按浑察为广宁王，授以金印。壬子，命西
僧禜星。丙辰，以阔彻伯大司徒印授撒里。丁巳，命中
书省、翰林国史院官祀太祖、太宗、睿宗御容于大普
庆寺。命西僧为皇子燕王作佛事。西域诸王不赛因
遣使来朝贺。监察御史请以所籍阔彻伯衣物分赐
宿卫军士，从之。己未，以阔彻伯宅赐太禧宗禋院衣
服赐群臣。通渭山崩，压民舍，命陕西行省赈被灾者
十二家。庚申，籍脱脱木儿家赀输内府。辛酉，改哈思
罕万户府为总管府，秩四品。诏“僧、道、猎户、鹰坊合得
玺书者，翰林院无得越中书省以闻。”真定路之平棘，
广平路之肥乡，保定路之曲阳、行唐等县大风雨雹
伤稼。许失台、速、怯、月谨真、孛可等部献人口牧畜，命
酬其直。江西建昌万户府军戍广海者，一岁更役，来
往劳苦，诏仍至元旧制，二岁一更。乙丑，翰林学士承
旨也儿吉尼知枢密院事。调诸卫卒筑漷州柳林海
子堤堰。丙寅，蒙古百姓以饥乏至上都者，阅口数，给
以行粮，俾各还所部。增大都赈粜米五万石。大都之
顺州、东安州大风，雨雹伤稼。戊辰，寿宁公主薨，收其
印。己巳，命江浙行省以钞十万锭至云南，增其军需。
庚午，岁星犯氐宿。开平路雨雹伤稼。中书省臣言：“近
岁帑廪虚空，其费有五：曰赏赐，曰作佛事，曰创置衙
门，曰滥冒支请，曰续增卫士鹰坊，请与枢密院、御史
台各怯薛官同加汰减。”从之。御史台臣劾奏新除河
南府总管张居敬，避难不之官。有旨：免所授官，加其
罪笞。甲戌，赐诸王养怯帖木儿、孛栾台、征棘斯察阿
兀罕等金、银、钞、币有差。丙子，敕中书省、御史台，遣官
诣江浙、江西、湖广、四川、云南诸行省，迁调三品以下
官。命四川行省于明年茶盐引内，给钞八万锭，增军
需以讨云南。赈木邻扎里至苦盐泊等九驿，每驿钞
五百锭。增给戍居庸关军士粮。海潮溢，漂没河间运
司盐二万六千七百馀引。丁丑，以给驿玺书五，银字
圆符二，增给陕西蒙古都万户府，以讨云南。故丞相
铁木迭儿子将作使锁住，与其弟观音奴姊夫太医
使野里牙坐怨望造《符录》祭北斗咒咀，事觉，诏中书
鞫之。事连前刑部尚书乌马儿、前御史大夫孛罗、上
都留守马儿及野理牙姊阿纳、昔木思等，俱伏诛。云
南秃坚伯忽等势愈猖獗，乌撒、禄余亦乘势连约乌
蒙、东川茫部诸蛮，欲令伯忽弟拜延顺等兵攻顺元。
枢密臣以闻，诏即遣使督豫王阿纳忒剌失里及行
枢密院、四川、云南行省亟会诸军，分道进讨。以“乌蒙、
乌撒及罗罗斯地接西番，与碉门安抚司相为唇齿，
命宣政院督所属军民严加守备，又命巩昌都总帅
府调兵千人，戍四川开元、大同、真定、冀宁、广平诸路，
及忠翊侍卫左右屯田。自夏至于是月不雨。奉元、晋
宁、兴国、扬州、淮安、怀”庆、卫辉、益都、般阳、济南、济宁、河
南、河中、保定、河间等路，及武卫、宗仁卫、左卫率府诸
屯田蝗。永平庞遵以“孝行”，福州王荐以“隐逸”，大同李
文实妻齐氏、河南阎遂妻杨氏、大都潘居敬妻陈氏、
王成妻高氏以“志节”，顺德马奔妻胡闰奴、真定民妻
周氏、冀宁民妻魏益红，以夫死自缢殉葬，并旌其门。
闰七月庚辰朔，封诸王卯泽为永宁王，授金印，及给
银字圆符，给驿玺书，并以所隶封邑岁赋赐之。癸未，
遣诸王笃怜、浑秃孛罗等赍银千两、币二百匹，赐诸王朵列铁木儿。监察御史葛明诚言：“中书平章政事
赵世延年逾七十，智虑耗衰，固位苟容，无补于事，请
斥归田里。”台臣以闻，诏令中书议之。云南茫部路九
村夷人阿斡阿里，诣四川行省，自陈“本路旧隶四川，
今土官撒加伯与云南连叛，愿备粮四百石，民丁千
人，助大军进征。”事闻，诏嘉其去逆效顺，厚慰谕之。卫
士上都驻冬者，所给粮，以三分为率，二分给钞。大驾
将还，敕上都兵马司官二员，率兵士由偏岭至明安
巡逻，以防盗贼。市橐驼百、牛三百，充扈从属军之用。
丙戌，忠翊卫左右屯田陨霜杀稼。籍锁住、野里牙等
库藏田宅、奴仆牧畜。给大承天护圣寺为永业。铸黄
金神仙符命印，赐掌全真教道士苗道一。己丑，立掌
医署，秩正五品。庚寅，以所籍野里牙宅为都督府公
署。辛卯，以陕西行台御史中丞脱亦纳为中书参知
政事。燕铁木儿言：“赵世延向自言年老，屡乞致仕，臣
等以闻。尝有旨，世延旧人，宜与共政。中书御史之言，
不知前有旨也。”帝曰：“如御史言，世延固难任中书矣。
其仍任以翰林、奎章之职。”四川行省平章汪寿昌言：
“云南伯忽叛逆，兴兵进讨，调遣馈饷，皆寿昌领之。顷
以市马、造器械，军官俸给军士行粮，已给钞十五万
锭。今伯忽未及殄灭，而乌撒、乌蒙相继为乱，大兵深
入，去朝廷益远。元请军需，早乞颁降，从本省酌其缓
急，便宜以行，庶不稽误。”从之。宁夏、奉元、巩昌、凤翔、大
同、晋宁诸路属县陨霜杀稼。癸巳，以月鲁帖木儿为
大司徒。赐哈剌赤军士钞一万锭、粮十万石。察罕脑
儿并东、西凉亭诸卫士九百五十人，人赐钞五锭、粮
二月。朔漠军士人钞三锭、布二匹、粮二月。命燕铁木
儿以钞万锭分赐天历初诸王群臣死事之家。行枢
密院言：“征戍云南军士二人逃归，捕获，法当死。”诏曰：
“如临战阵而逃，死宜也。非接战而逃，辄当以死，何视
人命之易耶？其杖而流之。”丁酉，大驾发上都。授阿怜
帖木儿大司徒印。戊戌，甘肃平章政事乃马台封宣
宁郡王，授以金印；驸马谨只儿封郓国公，授以银印，
并知行枢密院事。赠安南国王陈益稷仪同三司、湖
广行省平章政事，王爵如故，谥“忠懿。”益稷在世祖时
自其国来归，遂授以国王，即居于汉阳府，天历二年
卒，至是加赠谥。庚子，鲁王阿剌哥识里所部三万馀
人告饥，赈钞万锭、粮二万石。中书省臣言：“内外佛寺
三百六十七所，用金银钞币不赀，今国用不充，宜从
裁省。”命省人及宣政院臣裁减上都岁作佛事百六
十五所，定为百四所，令有司永为岁例。乙巳，云南使
来报捷，遣使赐云南、四川省臣、行枢密院臣以上尊。
丙午，诸王卜颜帖木儿请给鞍马，愿“从诸军击云南。”
帝嘉其意，从之。戊申，加封孔子父齐国公叔梁纥为
启圣王，母鲁国太夫人颜氏为启圣王夫人。颜子兖
国复圣公，曾子郕国宗圣公，子思沂国述圣公，孟子
邹国亚圣公，河南伯程颢豫国公伊阳伯程颐、洛国
公罗罗斯土官撒加伯及阿陋土官阿剌里州土官
德益兵八千，撤毁栈“道。遣把事曹通潜结西番，欲据
大渡河，进寇建昌。四川行省调碉门安抚司军七百
人，成都、保宁、顺庆、广安诸屯兵千人，令万户周戡统
领，直抵罗罗斯界，以控扼西番及诸蛮部。又遣成都、
顺庆二翼万户昝定远等，以军五千，同邛部知州马
伯所部蛮兵，会周戡等，从便道共讨之。发成都沙糖
户二百九十人，防遏叙州。征重庆、夔州逃亡军八百
人赴成都。”广西猺于国安率千五百人寇修仁、荔浦
等县，广西元帅府发兵捕之，贼众溃走，生擒国安。大
都、太宁、保定、益都诸属县及京畿诸卫、大司农诸屯，
水没田八十馀顷。杭州、常州、庆元、绍兴、镇江、宁国诸
路及常德、安庆、池州、荆门诸属县，皆水没“田一万三
千五百八十馀顷。松江、平江、嘉兴、湖州等路水，漂民
庐，没田三万六千六百馀顷，饥民四十万五千五百
七十馀户。”诏江浙行省以入粟补官钞三千锭及劝
率富人出粟十万石赈之。宝庆、衡、永诸处，田生青虫，
食禾稼。冠州郁世复、大都赵祥及弟英以孝行旌其
门。大都爱祖丁塔术、漷州刘仲温以输米赈贫，旌其
门。八月庚戌，河南府路新安、沔池等十五驿饥疫，人
给粟，马给刍粟，各一月辛亥，云南跃里铁木儿以兵
屯建昌，执罗罗斯把事曹通，斩之。丁巳，北边诸王月
即别遣使来京师，燕铁木儿由西道田猎，未至，诏以
机务至重，遣使趣召之。己未，大驾至京师，劳遣人士
还营。有言蔚州广灵县地产银者，诏中书太禧院遣
人莅其事，岁所得银归大承天护圣寺。辛酉，以世祖
是月生，命京师率僧百七十人作佛事七日。御史台
臣请立燕王为皇太子，帝曰：“朕子尚幼，非裕宗为燕
王时比。俟燕帖木儿至，共议之。”甲子，忠州土官黄祖
显遣其子宗忠来朝，献方物。乙丑，遣使诣真定玉华
宫，祀睿宗及显懿庄圣皇后神御殿。戊辰，太白犯氐
宿。壬申，诏兴举蒙古字学。中书省、枢密院、御史台言：
“臣等比奉旨裁省卫士，今定大内四宿卫之士，每宿
卫不过四百人。累朝宿卫之士各不过二百人。鹰坊万四千二十四人，当减者四千人。内饔九百九十人，
四怯薛当留者各百人。累朝旧邸宫分饔人三千二
百二十四人，当留者千一百二十人。媵臣怯怜口共
万人，当留者六千人。其汰去者，斥归本部，著籍应役。
自裁省之后，各宿卫复有容匿汉南、高丽人及奴隶
滥充者，怯薛官与其长杖五十七，犯者与典给散者，
皆杖七十七，没家赀之半，以籍入之半为告者赏。仍
令监察御史察之。”制可。九月庚辰，江浙行省言：“今岁
夏秋霖雨，大水没民田甚多，税粮不满旧额。明年海
运，本省止可二百万石，馀数令他省补运为便。”从之。
罢入粟补官例。籴豆二十三万石，于河间、保定等路，
冠、恩、高唐等州出马八万匹，令诸路分牧之。大宁路
地震。甲申，授不兰奚及月鲁铁木儿大司徒印。史惟
良辞中书左丞职，不允。命艺文监以《燕铁木儿世家》
刻板行之。命河南行省给湖广行省钞四千锭为军
需，讨云南。辽阳诸王老的、蛮子台诸部扰民，敕枢密
院、宗正府及行省，每岁遣官偕往巡问，以治其狱讼。
监察御史葛明诚劾奏：“辽阳行省平章哈剌铁木儿，
尝坐赃被杖罪，今复任以宰执，控制东藩，亦足见国
家名爵之滥，黜罢为宜。”从之。丙戌，邛部州土官马伯
向导征云南军有功，以为征进招讨、知本州事。江西、
湖广蒙古军进征云南者，人给钞五锭。云南罗罗斯
叛，与成都甚迩，而成都军马俱进征云南。诏四川邻
境诸王，发藩部丁壮二千人戍成都。广源贼弗道闭
覆寇龙州罗回洞，龙州万户府移文诘安南国，其国
回言：“本国自归顺天朝，恪共臣职，彼疆我界，尽归一
统，岂以罗回元隶本国，遂起争端？此盖边吏生衅，假
闭覆为名尔，本府宜自加穷治。”湖广行省备其言以
闻。命龙州万户府申严边防。己丑，荧惑犯鬼宿。辛卯，
赐陕西蒙古军之征云南者三十人，人钞六锭。监察
御史朵罗台、王文若言：“岭北行省，乃太祖肇基之地，
武宗时，太师月赤察儿为右丞相，太傅荅剌罕为左
丞相，保安边境，朝廷遂无北顾之患。今天子临御，及
命哈八儿秃为平章政事，其人无正大之誉，有鄙俚
之称，钱谷甲兵之事，懵无所知，岂能昭宣皇猷，赞襄
国政！且以月赤察儿辈居于前，而以斯人继其后，贤
不肖固不待辩而明，理宜黜罢。”制曰：“可。”癸巳，白虹贯
日。置麓川路军民总管府，复立总管府于哈剌火州。
甲午，荧惑犯鬼宿积尸气。封魏王阿木哥子阿鲁于
西靖王。乙未，以立冬祀五福十神太乙真君。御史台
臣劾奏：“前中书平章速速叨居台鼎，专肆贪淫，两经
杖断一百七，方议流窜，幸蒙恩宥，量徙湖广，不复畏
法自守，而乃携妻娶妾，滥污百端。况湖广乃屯兵重
镇，岂宜居此！乞屏之远裔，以示至公。”诏永窜雷州，湖
广行省遣人械送其所。丙申，以鲁国大长公主邸第
未完，复给钞万锭，命中书平章亦列赤董其役。己亥，
以奎章阁纂修《经世大典》，命省、院、台、诸司以次宴其
官属。以平江等处官田五百顷赐鲁国大长公主。敕：
“诸人非其本俗，敢有弟收其嫂、子收庶母者，坐罪。”壬
寅，核实诸卫军户物力，赐鲁国大长公主钞万锭，命
燕铁木儿诣其邸第送之。丙午，命西僧作佛事于大
明殿。史惟良复乞辞职归养，允其请，仍赐钞二百锭。
丁未，中书参知政事张友谅为左丞，知枢密院事脱
别台为陕西行台御史大夫。铁里干木邻等三十二
驿，自夏秋不雨，牧畜多死，民大饥，命岭北行省人赈
粮二石。至治初，以白云宗田给寿安山寺为永业，至
是，其僧沈明琦以为言，有旨令中书省改正之，敕有
司缮治南郊斋宫。辽阳行省水达达路，自去夏霖雨，
黑龙、宋瓦二江水溢，民无鱼为食。至是，末鲁孙一十
五狗驿，狗多饿死，赈粮两月，狗死者给钞补市之。辰
州万户图格里不花母石抹氏以志节，漳州龙溪县
陈必达以孝行，并旌其门。冬十月戊申朔，降玺书申
饬衍圣公崇奉孔子庙事。赐云南行省参政忽都沙
三珠虎符。辛亥，命湖广行省给诸王云都思铁木儿
币百匹，以赏将士捕猺贼有功者。壬子，诸王、大臣复
请立燕王为皇太子，帝曰：“卿等所言诚是，但燕王尚
幼，恐其识虑未弘，不克负荷，徐议之未晚也。”立宣忠
扈卫亲军都万户营于大都，比市民田百三十馀顷
赐之。戊午，致斋于大明殿。己未，遣亚献官中书右丞
相燕铁木儿、终献官帖木儿补化，率诸执事告庙，请
“以太祖皇帝配享南郊。”庚申，出次郊宫。辛酉，帝服大
裘、衮冕，祀昊天上帝于南郊，以太祖皇帝配。礼成，是
日，大驾还宫。甲子，以奉元驿马瘠死，命陕西行省给
钞三千锭补市之。木纳火失温所居诸牧人三千户，
濒黄河所居鹰坊五千户，各赈粮两月。乙丑，广西猺
贼寇横州及永淳县，敕广西元帅府率兵捕之。枢密
院臣言：“每岁大驾幸上都，发各卫军士千五百人扈
从，又发诸卫汉军万五千人驻山后，蒙古军三千人
驻官山，以守关梁。乞如旧数调遣，以俟来年。”从之。辛
未，乌蒙路土官阿朝归顺，遣其通事阿累等贡方物。
壬申，御史台臣言：“内外官吏令家人受财，以其干名犯义，罪止四十七，解任。今贪污者缘此犯法愈多，请
依《十二章》计赃多寡论罪。”从之。甲戌，敕累朝宫分官
署，凡文移无得称皇后，止称某位下娘子，其委用官
属，并由中书拟闻。乙亥，改打捕鹰坊总管府为仁虞
都总管府，知枢密院事撒敦、宣徽使唐其势并赐荅
剌罕之号。中书省臣言：“近讨云南，已给钞二十万锭
为军需。今费用已尽，镇西武靖王搠思班及行省、行
院复求钞如前数。臣等议：方当进讨之际，宜依所请
给之。”制曰：“可。”赐伯夷、叔齐庙额曰“圣清”，岁春秋祠以
少牢。遣使趣四川、云南行省兵进讨。于是四川行省
平章塔出引兵由永宁，左丞孛罗引兵由青山茫部
并进，陈兵周泥驿，及禄余等战，杀蛮兵三百馀人，禄
余众溃，即夺其关隘，以导顺元诸军。时云南行省平
章乞住等俱失期不至。十一月庚辰，命中书赈粜粮
十万石，济京师贫民。辛巳，御史台臣言：“陕西行省左
丞怯列，坐受人僮奴一人及鹦鹉，请论如律。”诏曰：“位
至宰执，食国厚禄，犹受人生口，理宜罪之。但鹦鹉微
物，以是论赃，失于太苛，其从重者议罪。今后凡馈禽
鸟者，勿以赃论，著为令。”癸未，赈上都、滦河驻冬各宫
分怯怜口万五千七百户，粮二万石。甲申，荧惑退犯
鬼宿。命帝师率西僧作佛事，内外凡八所，以是日始，
岁终罢。丙戌，太白犯垒壁阵。中书省臣言：“至元间，安
丰、安庆、庐州等路有未附籍户千四百三十六，世祖
命以其岁赋赐床兀儿，后既附籍，所输岁赋皆入官，
别令万亿库岁给以钞二百锭。今乞停所给钞，复以
其户还赐床兀儿之子燕铁木儿。”从之。罗罗斯、撒加
伯、乌撒、阿荅等合诸蛮万五千人攻建昌，跃里铁木
儿等引兵追战于木托山下，败之，斩首五百馀级。赈
襄、邓畏兀民被西兵害者六十三户，户给钞十五锭、
米二石；被西兵掠者五百七十七户，户给钞五锭、米
二石。广西廉访司言：“今讨叛猺，各行省官将兵二万
人，皆屯驻静江，迁延不进，旷日持久，恐失事机。”诏遣
使趣之。知枢密院事燕不怜请依旧制全给鹰坊刍
粟，使毋贫乏，帝曰：“国用皆百姓所供，当量入为出，朕
岂以鹰坊失所，重困吾民哉！”不从。辛卯，以阔阔台知
枢密院事。给山东盐课钞三千锭，赈曹州济阴等县
饥民。癸巳，以临江、吉安两路天源延圣寺田千顷，所
入租税，隶太禧宗禋院。戊戌，立打捕鹰坊红花总管
府于辽阳行省，秩四品。辛丑，征河南行省。民间自实
田土粮税不通舟楫之处，得以钞代输。命陕西行省
赈河州蒙古屯田卫士粮两月。甲辰，命司天监禜星。
丙午，恩州诸王按灰坐击伤巡检张恭，杖六十七，谪
还广宁王所部，充军役。十二月戊申，遣伯颜等以将
立燕王阿剌忒纳荅剌为皇太子，告祭于郊庙。己酉，
以董仲舒从祀孔子庙，位列七十子之下。国子生积
分及等者，省、台、集贤院、奎章阁官同考试，中式者以
等第试官，不中者复入学肄业。以粟十万石，米豆各
十五万石给河北诸路牧官马之家。宣忠扈卫斡罗
思屯田，给牛种农具。辛亥，立燕王阿剌忒纳荅剌为
皇太子，诏天下。甲寅，西城军士居永平、滦州丰闰玉
田者，人给钞三锭、布二匹、粮两月。监察御史言：“昔裕
宗由燕邸而正储位，世祖择耆旧老臣如王颙、姚燧、
萧㪺等为之师保宾客。今皇太子仁孝聪睿，出自天
成，诚宜慎选德望老成，学行纯正者，俾之辅导于左
右，以宏养正之功，实宗社生民之福也。”帝嘉纳其言。
诏龙翔集庆寺工役、佛事，江南行台悉给之。戊午，以
十月郊祀礼成，帝御大明殿，受文武百官朝贺，大赦
天下。癸亥，知枢密院事阔阔台兼大都留守。乙丑，遣
集贤侍读学士珠遘诣真定，以明年正月二十日祀
睿宗及后于玉华宫之神御殿。丁卯，命西僧于兴圣、
光天宫十六所作佛事。癸酉，诏“宣忠扈卫亲军都万
户府，凡立营司，境内所属山林川泽，其鸟兽鱼鳖悉
供内膳，诸猎捕者坐罪。”甲戌，御史中丞和尚坐受妇
人为赂，遇赦原罪。监察御史言：“和尚所为贪纵，有污
台纲，罪虽见原，理宜追夺所受。”制。命禁锢原籍，终其
身。台臣以闻。制可。敕各行省，凡遇边防有警，许令便
宜发兵，事缓则驿闻。赈龙庆州怀来县前岁被兵万
一千八百六十户，粮两月；冀宁路梁世明妻程氏、中
兴路伯颜妻阿迭的以志节，大都宛平县郑珪以行
义，并旌其门。赈辽阳行省所居鹰坊户粮一月。
二年春正月己卯，御制《奎章阁记》行枢密臣言：“十一
月，仁德府权达鲁花赤曲术纠集兵众以讨云南，首
败伯忽贼兵于马龙州。以是月十一日杀伯忽弟拜
延，献馘于豫王。十三日战于马金山，获伯忽及其弟
伯颜察儿、其党拜不花、卜颜帖”木儿等十馀人诛之，
馀兵皆溃，独禄余犹据金沙江。有旨趣进兵讨之。庚
辰，住持大承天护圣寺僧宝峰加司徒。辛巳，大名魏
县民曹革输粟赈陕西饥，旌其门。癸未，立侍正府以
总近侍，秩从二品。乙酉，时享太庙。丙戌，伯颜、月鲁帖
木儿、玥璐不花、阿卜海牙等十四人并以本官兼侍
正。旌“大都大兴”县郭仲安妻李氏贞节。丁亥，以寿安山英宗所建寺未成，诏中书省给钞十万锭供其费，
仍命燕铁木儿、撒迪等总督其工役。命后卫指挥使
史埙往四川行省调军官选。戊子，命奴都赤阿里火
者按行北边牧地。以晋邸部民刘元良等二万四千
馀户隶寿安山大昭孝寺为永业户。中书省臣言：“四
川省臣塔出脱帖木儿等讨云南，以十一月九日领
兵至乌撒周泥驿。明日，禄余阿奴、阿荅等贼兵万馀，
自山后间道潜出，塔出脱帖木儿等进击，屡战败之。
十五日，又战七星关六日，凡十七战，贼大败溃去。”诏
遣使以银币赏塔出脱帖木儿等，造岁额钞本，至元
钞八十九万五十锭、中统钞五千锭，给钞五千锭，赈
宁海州饥民。罢益都等处广农提举司，改立田赋总
管府，秩从三品，仍令隆祥总管府统之。命兴和路建
燕铁木儿鹰棚。枢密院臣言：“四川行省地邻乌撒，而
云南未平，今戍卒单少，宜增兵防遏。请调夔路怯怜
户口丁七百，重庆、河东五路两营兵三百，同往戍之，
俟征进军还日，悉罢遣。”从之。庚寅，改东路蒙古军万
户府为东路。蒙古侍卫亲军指挥使司。诸王哈儿蛮
遣使来贡葡萄酒。国制，累朝行帐设卫士、给事如在
位时，近尝汰其冗滥。武宗、仁宗两朝各定为八百人，
英宗七百人。中书省臣言，旧给事人有失职者，诏复
其百人。辛卯，皇太子阿剌忒纳荅剌薨。壬辰，命宫相
法里及给事者五十八人护灵轝北祔，葬于山陵，仍
令法里等守之。御史台臣劾奏“福建宣慰副使哈只，
前为广东廉访副使，贪污狼籍，宜罢黜。”从之。己亥，遣
吏部尚书撒里瓦佩虎符，礼部郎中赵期颐佩金符。
赍即位，诏告安南国，且赐以《授时历》。赐武宁王彻彻
秃金百两、银五百两，以淮安路之海宁州为其食邑。
癸卯，以皇子古纳荅剌疹疾愈，赐燕铁木儿及公主
察吉儿各金百两、银五百两、钞二千锭，撒敦等金、银
钞各有差。又赐医、巫、乳媪、宦官、卫士六百人金三百
五十两、银三千四百两、钞五千三百四十锭。甲辰，敕
“每岁四祭五福太一星”，建孔子庙于后卫。至元末，讨
诸王乃颜之叛，获其部蒙古军，分置河南、江浙、湖广、
江西诸省，命枢密院遣使括其数，得二千六百人。乙
巳，封蒙古巫者所奉神为灵感昭应护国忠顺王，号
其庙曰“灵祐。”给卫士万人，岁例钞，人八十锭，内以他
物及粟折五之一。镇西武靖王搠思班、豫王阿剌忒
纳失里及行省、行院官同讨云南兵十馀万。以去年
十一月十一日，搠思班师次罗罗斯，期跃里铁木儿
俱至三泊郎，仍趣小云失，会于曲靖、马龙等州，同进
兵。跃里铁木儿倍道兼进，夺金沙江。十二月十七日，
大兵与阿禾蒙古军相值，战败之。阿禾伪降。明日，率
其兵三千为三队，来袭我营。搠思班、跃里铁木儿等
分十三队，又击败之，阿禾窜走，大兵直趣中庆。“二十
六日，遇贼党蒙古军于安宁州，与再战，又大败之。二
十八日，阿禾来逆战，遂就禽，斩于军前。”三十日，将扺
中庆，贼兵七千，犹拒战于伽桥、古壁口，兵交跃里铁
木儿左颊中流矢洞耳后，拔矢复与战，大捷，遂复行
省治，诸军皆会驻于城中，分兵追捕残贼于嵩明州。
枢密院臣以捷闻，诏总兵官量度缓急，从宜区处。新
添安抚司瓮河寨主诉他部猺獠蹂其禾，民饥，命湖
广行省发钞二千锭市米赈之。二月丙戌，以上都留
守乃马台行岭北行枢密院事，太禧宗禋使谨只儿、
荅邻、荅里、马烈捏四人并知院事，遥授平章政事。戊
申，立广教总管府，以掌僧尼之政，凡十六所：曰京畿
山后道，曰河东“山右道，曰辽东山北道，曰河南荆北
道，曰两淮江北道，曰湖北湖南道，曰浙西江东道，曰
浙东福建道，曰江西广东道，曰广西两海道，曰燕南
诸路，曰山东诸路，曰陕西诸路，曰甘肃诸路，曰四川
诸路，曰云南诸路。”秩正三品。府设达鲁花赤、总管、同
知府事、判官各一员。宣政院选流内官拟注以闻。总
“管则僧为之。”四川行省招谕怀德府驴谷什用等四
洞及生蛮十二洞皆内附，诏陞怀德府为宣抚司以
镇之，诸洞各设长官司及巡检司，且命各还所掠生
口。湖广参政彻里帖木儿与速速班丹俱坐出怨言，
鞫问得实，刑部议当彻里帖木儿、班丹杖一百七，速
远处死。会赦彻里帖木儿流广东，班丹广西，速速徙
海南，皆置荒僻州郡。有旨：“此辈怨望于朕，向非赦原，
俱当寘之极刑，可俱籍其家，速速禁锢终身。”己酉，白
虹贯日。旌巩昌金州民杜祖隆妻张氏志节。枢密院
臣言：“彻里铁木儿孛罗以正月戊寅败乌撒蛮兵，射
中禄余，降其民。乌蒙东川易良州蛮兵，夷獠等俱款
附。镇西武靖王搠思”班等驻中庆，复行省事。豫王阿
剌忒纳失里等至当当驿，安辑其人民。又言：“‘澂江路
蛮官郡容报贼古剌忽及秃坚之弟必剌都迷失等
伪降于豫王而反围之。至易龙驿，古剌忽等兵掩袭
官军，四川行省平章塔出顿兵不进，平章乞住妻子
孳畜为贼所掠，谍知秃坚方修城堡，布兵拒守，无出
降意’。诏速进兵讨之。”敕探马赤军士，岁以五月十日
迁处山后诸州。辛亥，建燕铁木儿居第于兴圣宫之西南，诏撒迪及留守司董其役。壬子，太白昼见。中书
平章政事亦列赤兼沈阳等路安抚使，燕王宫相伯
撒里为中书平章政事，陕西行台中丞朵儿只班为
中书参知政事，户部尚书高履亨、两淮都转运盐使
许有壬并参议中书省事。甲寅，燕铁木儿言：“赛因怯
列木丁，英宗时尝献宝货于昭献元圣太后，议给价
钞十二万锭，故相拜住奏酬七万锭未给。泰定间，以
盐引万六百六十道折钞给之，今有司以诏书夺之
还官。臣等议，以为宝货太后既已用之，以盐引还之
为宜。”从之。燕铁木儿又言：“安庆万户锁住坐令家人
杀人系狱，久未款伏，宜若无罪，乞释之。”制曰：“可。”乙卯，
太白犯昴。祀太祖、太宗、睿宗御容。云南统兵官来报
捷，诸蛮悉降，唯禄余追捕未获。命番休各卫汉军十
之二，以三月一日放遣。丁巳，驸马不颜帖木儿自北
边从武宁王彻彻秃来朝。己未，命西僧为皇子古纳
荅剌作佛事一周岁。壬戌，改封武宁王彻彻秃为郯
王，赐以金印。甲子，中书省臣言：“国家钱谷，岁入有额，
而所费浩繁，是以不足。天历二年，尝以盐赋十分之
一折银纳之，凡得银二千馀锭。今请以银易官帑钞
本，给宿卫士卒。”又言：“陛下不用经费，不劳人民，创建
大承天护圣寺，臣等愿上向所易钞本十万锭、银六
百锭，助建寺之需。”从之。丙寅，以太祖四大行帐世留
朔方不迁者，其马驼孳畜多死损，发钞万锭，命内史
府市以给之。行枢密院都事阿里火者来报云南之
捷。庚午，给宿卫士岁例钞，诏毋出定额万人之外。占
城国遣其臣高暗都剌来朝贡。创建五福太一宫于
京城干隅。修上都洪禧、崇寿等殿。诸王彻彻秃、沙哥
坐妄言不道，诏安置彻彻秃广州，沙哥雷州。壬申，命
辽阳行省发粟赈国王朵儿只及纳忽荅儿等六部
蒙古军民万五千户。旌大都民刘德仁妻王氏贞节。
甲戌，给宣让王王傅印。荆王也速也不干贡犛牛。命
田赋总管府税矿银输大承天护圣寺。命兴和路为
玥璐不花作鹰棚。云南景东甸蛮官阿只弄遣子罕
旺来朝，献驯象。乞陞甸为景东军民府，阿只弄知府
事，罕旺为千户，常赋外，岁增输金五千两、银七百两，
许之。以山东盐课钞万锭赈胶州饥。命龙翊卫以屯
田岁入粟，赡卫卒孤贫者。是月，深、冀二州有虫食桑
为灾。三月丙子朔，荧惑犯鬼宿。辛巳，御史台臣劾奏
“燕南廉访使卜咱儿前为闽海廉访使，受赃计钞二
万二千馀锭，金五百馀两，银三千馀两，男女生口二
十二人及它宝货无算。虽遇赦原，乞追夺制命，籍没
流窜。”诏如所言，仍暴其罪示天下。壬午，赐南郊侍祠
文武官金币有差，特令沙津爱护持必剌忒纳失里
为三藏国师，赐玉印。以陕西盐课钞万锭，赈察罕脑
儿、蒙古饥民。癸未，割外府币帛各千匹，输之中宫，以
供需用。甲申，绘皇太子真容，奉安庆寿寺之东鹿顶
殿，祀之，如累朝神御殿仪。鞫宦者拜住侍皇太子疹
疾，饮食不时进，以酥拭其眼鼻。又为《禳咒》，杖一百七，
斥出京城。冠州有虫食桑四十馀万株。御史台臣言：
“奎章阁参书雅琥阿媚奸臣，所为不法，宜罢其职。”从
之。丙戌，雨土霾。伯撒里辞所兼储政使，不允。伯颜娶
诸王女，赐金二百两、银千两。赐上都死事者不颜帖
木儿等十一家钞各百锭，分赐燕铁木儿鹰坊百人。
中书省臣言：“宣课提举司岁榷商税，为钞十万馀锭。
比岁数不登。乞凡僧道为商者，仍征其税。”有旨：“诚为
僧者，其仍免之。”司徒香山言：“陶弘景《胡笳曲》有‘负扆
飞天历，终是甲辰君’之语，今陛下生年纪号，实与之
合。此实受命之符，乞录付史馆，颁告中外。”诏令翰林、
集贤、奎章、礼部杂议之。翰林诸臣议，以谓“‘唐开元间，
太子宾客薛让进《武后鼎铭》云：‘上元降鉴，方建隆基’。
为元宗受命之符’。姚崇表贺，请宣示史官，颁告中外。
而宋儒司马光斥其采偶合之文以为符瑞，乃小臣
之谄，而宰相实之，是侮其君也。今弘、景之曲，虽于生
年纪号若偶合者，然陛下应天顺人，绍隆正统，于今
四年，薄海内外，罔不归心，固无待于旁引曲说以为
符命。从其所言，恐启谶纬之端，非所以定民志。”事遂
寝。赵王不鲁纳食邑沙净、德宁等处蒙古部民万六
千馀户饥，命河东宣慰发近仓粮万石赈之。又发山
东盐课钞，“诸王仓粟赈登、莱饥民，兴和仓粟赈保昌
饥民。”戊子，以西僧旭伱迭八、荅剌班的为三藏国师，
赐金印。以龙庆州之流杯园池水硙土田赐燕铁木
儿。命诸王阿鲁出镇陕西行省以籍入速速班丹、彻
里帖木儿赀产赐大承天护圣寺为永业。浙西诸路
比岁水旱，饥民八十五万馀户。中书省臣：“请令官私
儒学、寺观诸田，佃民从其主假贷钱谷自赈，馀则劝
分富家及入粟补官，仍益以本省钞十万锭，并给僧
道度牒一万道。”从之。旌同知大都府事忙兀秃鲁迷
失妻海迷失贞节。己丑，赈云内州饥民及察忽凉楼
戌兵共七千户。庚寅，命威顺王宽彻不花还镇湖广。
癸巳，诏“累朝神御殿之在诸寺者，各制名以冠之。”世
祖曰元寿，昭睿顺圣皇后曰睿寿，南必皇后曰懿寿裕宗曰明寿，成宗曰广寿，顺宗曰衍寿，武宗曰仁寿，
文献昭圣皇后曰昭寿，仁宗曰文寿，英宗曰宣寿，明
宗曰景寿。召亳州大清宫道士马道逸，汴梁朝天宫
道士李若讷，河南嵩山道士赵亦然，各率其徒赴阙，
修《普天大醮》。赈浙西盐丁五千馀户。命玥璐不花作
佛事于德兴府。监察御史劾江浙行省平章童童，荒
泆宴安，才非辅佐，诏免其官。豫王阿剌忒纳失里、镇
西武靖王搠思班等禽云南诸贼也木干、罗罗、脱脱
木儿、板不阿、居澂江路，总管罗罗不花、伯忽之叔怯
得该，伪署万户哈剌荅儿及诸将校，悉斩之，磔尸以
徇。赈辽阳境内蒙古饥民万四千馀户。旌山丹州郝
荣妻李闰贞节。陕州诸县蝗。八番军从征云南者，俱
屯贵州，枢密院臣请遣使发粟给之。己亥，御史台臣
劾奏“大都总管刘原仁，称疾久不视事，及迁同知储
政院事即就职，侥幸巧官，避难就易。”有旨罢之。庚子，
以将幸上都，命西僧作佛事于乘舆次舍之所。壬寅，
以钦察卫军士增多，析为左、右二卫。给云南行省钞
十万锭，以备军资民食。癸卯，御史台臣劾奏工部尚
书苏炳性行贪邪，诏罢之。大同路累岁水旱，民大饥，
裁节卫士马刍粟，自四月一日始。寿王脱里出、阳翟
王帖木儿赤、西平王管不八、昌王八剌失里等七部
之民，居辽阳境者，万四千五百馀户告饥，命辽阳行
省发近境仓粮赈。两月，命宣靖王买奴置王傅等官，
立宫相都总管府，秩正三品，给银印。以儒学教授在
选数多，凡仕由内郡江淮者注江西、江浙、湖广，由陕
西、两广者注福建，由甘肃、四川、云南、福建者注两广。
敕河南行省右丞那海提督境内屯田。中书省臣言：
“嘉兴、平江、松江、江阴芦场、荡山、沙涂、沙田等地之籍
于官者，尝赐他人，今请改赐燕铁木儿。”有旨：“燕铁木
儿非他臣比，其令所在有司，如数给付。”发通州官粮，
赈檀、顺、昌平等处饥民九万馀户。以山东盐课钞三
千五百锭，赈益都三万馀户。是月，陕西行省遣官分
给复业饥民七万馀口，行粮赈诸王伯颜、也不干部
内蒙古饥民千馀口。真定、汴梁二路，恩、冠、晋、冀、深、蠡、
景、献等八州，俱有虫食桑为灾。旌故户部主事赵野
妻柳氏贞节。夏四月丙午朔，全宁民王脱欢献银矿，
诏设银场提举司，隶中政院。中书枢密臣言：“天历兵
兴，诸领军与敌战者，宜定功赏。臣等议：诸王各金百
两、银五百两、金腰带一、织金等币各十八匹，诸臣四
战以上者同，三战及一战者，各有差。”有旨：“赏格具如
卿等议。燕铁木儿首倡大义，躬擐甲胄；伯颜在河南，
先诛携贰，使朕道路无虞。两人功无与比，其赏不可
与众同。其赐燕铁木儿七”宝腰带一、金四百两、银九
百两，伯颜金腰带一、金二百两、银七百两。受赏者凡
九十六人，用金二千四百两、银万五千六百两、金腰
带九十一副，币帛千三百馀匹。命西僧于五台及雾
灵山作佛事各一月，为皇太子古讷荅剌祈福。以粮
五万石赈粜京师贫民。戊申，皇姑鲁国大长公主薨。
以宫中高丽女子不颜帖伱赐燕铁木儿。高丽国王
请割国中田为资送，诏遣使往受之。发卫卒三千助
大承天护圣寺工役。庚戌，诏建燕铁木儿生祠于红
桥南，树碑以纪其勋。御史台臣言：“平章政事曹立，累
任江浙，今虽闲废，犹与富民交纳，宜遣还其本籍大
同路。”又，“监察御史万家闾尝荐中丞和尚脱脱，尝举
廉访使卜咱儿，今和尚、卜咱儿俱以赃罪除名，万家
闾脱脱难任台省之职。”并从之。真定武陟县地震，逾
月不止。壬子，命燕铁木儿总制宫相都总管府事，也
不伦、伯撒里俱以本官兼宫相都总管府都达鲁花
赤。诸王哈儿蛮遣使来朝贡。甲寅，改宣忠扈卫亲军
都万户府为宣忠斡罗思扈卫亲军都指挥使司，赐
银印。中书省臣言：“越王秃剌在武宗时以绍兴路为
食邑，岁割赐本路租赋钞四万锭，今其子阿剌忒纳
失里袭王号，宜岁给其半。”从之。乙卯，时享太庙。镇西
武靖王搠思班等已平云南，各遣使来报捷；诸王朵
列捏镇云南，品甸自以赀力给军，协力讨贼。诏以袭
衣赐之。丙辰，葺太祖所御大行帐。戊午，以集庆路元
妙观为大元兴崇寿宫，命兴和建屋居海青，上都建
屋居鹰鹘。庚申，特命河南儒士吴炳为艺文监典簿，
仍予对品阶。宁国路泾县民张道杀人为盗，道弟吉
从而不加功，居囚七年不决。吉母老无他子孙，中书
省臣以闻，敕“免死，杖而黜之，俾养其母。”辛酉，以山东
盐课钞五千锭赈博、兴州饥民九千户一千锭赈信
阳等场盐丁。御史台臣言：“储政使哈撒儿不花侍陛
下潜邸时，受马七十九匹，又盗用官库物。天历初领
兵卢沟桥，迎敌即逃，擅闭城门，惊惑民庶。度支卿纳
哈出尝匿官马，又矫增制命，又受诸王斡即七宝带
七、钞百六十锭。臣等议其罪，宜杖一百七，除名斥还
乡里。”从之。壬戌，枢密院臣言：“云南事已平，镇西武靖
王搠思班言：蒙古军及哈剌章、罗罗斯诸种人叛者，
或诛或降，虽已略定，其馀党逃窜山谷，不能必其不
反侧。今请留荆王也速、也不干及诸王锁南等，各领所部，屯驻一二岁，以示威重。”从之。仍命豫王阿剌忒
纳失里分兵给探马赤三百、乞赤伯三百，共守一岁，
以镇辑之，馀军皆遣还。所部统兵官召赴阙。时已命
探马赤为云南行省平章政事，遂命总制境内军事。
潞州潞城县大水。癸亥，诸王完者也不干所部蒙古
民二百八十馀户告饥，命河东宣慰司发官粟赈之。
甲子，陕西行省言：“终南屯田去年大水，损禾稼四十
馀顷。”诏蠲其租。镇宁王那海部曲二百，以风雪损孳
畜，命岭北行省赈粮两月。钦察台以名园为献，命御
史台给赃罚钞千锭酬其直。诸王乞八言：“臣每岁扈
从时巡，为费甚广。臣兄豫王阿剌忒纳失里、弟亦失
班岁给钞五百锭、币帛各五千匹，敢视其例以请。”制
可。诏：故尚书省丞相脱脱，可视三宝奴例，“以所籍家
赀还其家。”御史台臣言：“同佥中政院事殷仲容奸贪
邪佞，冒哀居官。”诏黜之。扬州泰兴县饥民万三千馀
户，河南行省先赈以粮，一月后以闻，许之。命辽阳行
省发粟赈孛罗部内蒙古饥民。戊辰，奎章阁以纂修
《经世大典》，请从翰林国史院取《脱卜赤颜》一书以纪
太祖以来事迹。诏以命翰林学士承旨押不花、塔失
海牙。押不花言：“脱卜赤颜事关秘禁，非可令外人传
写，臣等不敢奉诏。”从之。增置拱卫司仪仗。命武备寺
诸匠官避元籍。遣使召赵世延于集庆。诏以泥金畏
兀字书《无量寿佛经》千部。壬申，散遣宣忠扈卫新籍
军士六百人还乡里，期以七月一日还营。衡州路属
县，比岁旱蝗，仍大水，民食草木殆尽，又疫疠死者十
九。湖南道宣慰司请赈粮米万石，从之。河中府蝗，晋
宁、冀宁、大同、河间诸路属县，皆以旱不能种告饥。甘
州阿儿思兰免古妻忽都的斤以“贞节”，旌其门。五月
丙子，皇太子影殿造祭器，如裕宗故事，敕建宫相都
总管府公廨。丁丑，荧惑犯轩辕左角。赐宫相都总管
府给驿玺书，调卫兵浚金水河。己卯，安南世子陈日
㷆遣其臣段子贞来朝贡。安庆之望江县，淮安之山
阳县，去岁皆水灾，免其田租。丙戌，太禧宗禋院臣言：
“累朝所建大万安等十二寺，旧额僧三千一百五十
人，岁例给粮，今其徒猥多，请汰去九百四十三人。”制
可。常德府、桃源州去岁水灾，免其租。丁亥，复立怯怜
口提举司，仍隶中政院。命枢密院调军士修京城。己
丑，置云南等处宣慰司都元帅府，以土官昭练为宣
慰使都元帅。又置临江、元江等处宣慰司兼管军万
户。孟定路、孟肙路并为军民总管府，秩从三品；者线、
蒙庆甸、银沙罗等甸并为军民府，秩从四品；孟并、孟
广、者样等甸并设军民长官司，秩从五品。益都路宋
德让、赵仁各输米三百石，赈胶州饥民九千户。中书
省臣请依输粟补官例予官，从之。赈驻冬卫士三万
一千五百户粮。四月庚寅，立云南省芦傅路军民总
管府，以土官为之，制授者各给金符。癸巳，云南威楚
路之蒲蛮猛吾来朝贡，愿入银为岁赋。诏为置散府
一及土官三十三所，皆赐金银符。甲午，太白犯毕宿。
封宣政使脱因为蓟国公。以平江官田五百顷立稻
田提举司，隶宫相都总管府。乙未，以陕西行台御史
大夫脱别台知枢密院事。御史大夫玥璐不花累辞
职，江南行省平章朵儿只以疾辞新任，并许之。脱忽
思娘子继主明宗幄殿，诏赐湘潭州民户四万为汤
沐。奎章阁学士院纂修《皇朝经世大典》成，诏以泥金
书佛经一藏。丙申，大驾幸上都。四川行省平章汪寿
昌辞职不允。敕在京百司日集公署，自晨及暮毋废
事。赈滦阳、桓州、李陵台、昔宝赤、失儿秃五驿钞各二
百锭。桓州民以所种麦献，诏赐币帛二匹，慰遣之。戊
戌，次红桥，临视燕铁木儿生祠。以太禧宗禋院所隶
昭孝营缮司隶崇禧总管府。赈辽阳东路蒙古万户
府饥民三千五百户粮两月。己亥，也儿吉尼知行枢
密院事。八番西蛮官阿马路奉方物入贡。高邮、宝应
等县去岁水，免其租。庚子，太阴犯太白。辛丑，太白经
天。改阿速万户府为宣毅万户府，赐银印，命伯颜领
之。旌济南章丘县马万妻晋氏志节。癸卯，加也儿吉
尼太尉，赐银印。以河间盐课钞四千锭赈河间属县
饥民四千一百户。甲辰，诏通政院整治内外水陆驿
传。宣政院臣言：“旧制，列圣神御殿及诸寺所作佛事，
每岁计二百十六，今汰其十六为定式。”制可。东昌、保
定二路濮、唐二州有虫食桑。宁夏、绍庆、保定、德安、河
间诸路属县大水。六月，乙巳朔，征储政院钞三万锭，
给中宫道路之用。敕河南行省立《阿不海牙政迹碑》。
监察御史韩元善言：“历代国学皆盛，独本朝国学生
仅四百员，又复分辨蒙古、色目、汉人之额。请凡蒙古、
色目、汉人不限员额，皆得入学。”又监察御史陈守中
言：“请凡仕者亲老，别无侍丁奉养，不限地方名次，宜
从优附近迁调，庶广忠孝之道。”皆不报。发米五千石
赈兴和属县饥民。丁未，太白昼见。乙卯，监察御史陈
良劾浙东廉访使脱脱赤颜阿附权奸倒剌沙，其生
母何氏，本父之妾而兄妻之，欺诳朝廷，封温国夫人。
请黜罢宪职，追还赠恩为宜。御史台臣以闻，从之。旌大都右警巡院胡德妻曹氏贞节。壬戌，以钞万五千
锭赈国王朵儿只等九部蒙古饥民三万三百六十
二户。癸亥，诏“诸官吏在职役或守代未任，为人行赇
关说，即有所取者，官如十二章论。”赃吏罢不叙，终其
身虽无所取，讼起灭由己者，罪加常人一等。甲子，太
府监颁宫嫔、阉宦及宿卫士行帐资装。免控鹤卫士
当驿户。丙寅，云南出征军悉还乌撒，罗罗蛮复杀戍
军黄海潮等，撒加伯又杀掠良民为乱。命云南行省
及行枢密院，凡境上诸关戍兵，未可轻撤，宜视缓急
以制其变。丁卯，太阴犯毕，太白犯井。庚午，以扬州泰
兴、江都二县去岁雨害稼，免今年租。枢密院臣言：“征
西万户府军七百人，自泰定以来，累经优恤放还者
四百五十人，今边防军少，例当追使还营。”从之。是月，
晋宁、亦集乃二路旱。济宁路虫食桑，河南、晋宁二路
诸属县蝗。大都、保定、真定、河间、东昌诸路属州县及
诸屯水。彰德路临漳县漳水决。秋七月甲戌朔，赐野
马川等处驻冬卫士衣。艺文少监欧阳元言：“先圣五
十四代孙袭封”衍圣公，爵最五等，秩登三品，而用四
品铜印，于爵秩不称。诏铸从三品印给之。德安府去
年水，免今年田租。旌德安、应山县高可焘孝行。己卯，
以云南既平，惟禄余等惧罪窜伏，降诏曲赦之。辛巳，
只儿哈荅儿坐罪当流远，以唐其势舅氏，故释之。壬
午，祀太祖、太宗、睿宗御容于翰林国史院。监察御史
张益等言：“钦察台在英宗朝，阴与中政使咬住造谋，
诬告脱欢察儿，将构异图，辞连潜邸，致出居海南。及
天历初，倒剌沙据上都，遣钦察台以兵拒命。倒剌沙
疑其有异志，复禽以归，即追言昔日咬住之谋以自
解。皇上即位，不念旧恶，擢居中书，而又自贻厥咎，以
致夺官籍产，旋复释宥，以为四川平章，今云南未平，
与蜀接境，其人反复，不可信任，宜削官远窜，仍没入
其家产。”台臣以闻，诏夺其制，命金符同妻孥禁锢于
广东，毋籍其家。仍诏谕御史，“凡憸人如钦察台者，其
极言之毋隐。”铁木儿补化辞御史大夫职，不允。乙酉，
遣使代祀《护国庇民广济福惠明著天妃》。命西僧于
大都万岁山悯忠阁作佛事，起八月八日，至车驾还
大都日止。丁亥，海南黎贼作乱，诏江西、湖广两省合
兵捕之。诸王搠思吉亦儿甘卜、哈儿蛮、驸马完者帖
木儿遣使来献蒲萄酒。壬辰，以知枢密院事脱别台
为御史大夫。癸巳，辰州、兴国二路虫伤稼，免今年租。
甲午，归德府雨伤稼，免今年租。给诸卫士及蒙古户
粮。四月。乙未，立闵子书院于济南。杭州火，赈被灾民
百九十户。丁酉，调甘州兵千人、撒里畏兀兵五百人
守参卜郎，以防土番。戊戌，封伯颜为浚宁王，赐金印，
仍前太保、知枢密院事。高邮府去岁水灾，免今年租。
湖州安吉县大水暴涨，漂死百九十人，人给钞二十
贯瘗之，存者赈粮两月。庚子，广西猺贼平，召诸王云
都思帖木儿还。辛丑，怀德府洞蛮二十一洞田先什
用等以方物来贡，还所掳生口八百馀人，给其家。癸
卯，知行枢密院事彻里帖木儿以兵讨叛蛮锁力哈
迷失，戮其党七百馀人。是月，河南奉元属县蝗，大都、
河间、汉阳属县水，冀宁属县雨雹伤稼，庐州去年水，
宁夏霜为灾，并免今年田租。赈“灵夏、鸣沙、兰山二驿
户二百九十，定州新军户千二百，应理州民户千三
百，粮各一月。”又赈龙兴路饥民九百户粮一月。大宁
和众县何千妻柏都赛儿，夫亡，以身殉葬，旌其门。八
月甲辰朔，日有食之。封脱怜忽秃鲁为靖恭王，沙蓝
朵儿只为懿德王，并给以涂金银印。西域诸王卜赛
因遣使忽都不丁来朝。滦阳驿户增置马牛各一，免
其和市、杂役。赐上都《孔子庙碑》。御史台臣劾奏“宣徽
副使桑哥比奉旨给宿卫士钱粮，稽缓九日，玩法欺
公，罪当黜罢。”从之。己酉，以银符二十八赐拱卫直百
户。命燕铁木儿以钞万锭分赐蒙古孤寡者。辛亥，大
驾南还大都。壬子，西域诸王荅儿麻袭朵列帖木儿
之位，遣诸王孛儿只吉台等来朝贡。甲寅，雪别台之
孙月鲁帖木儿、买闾也先来献失剌奴，赐以金百两、
银千五百两、钞五百锭、金带一。命宣课提举司毋收
燕铁木儿邸舍商货税。斡儿朵思之地频年灾，畜牧
多死，民户万七千一百六十，命内史府给钞二万锭
赈之。乙卯，太白犯轩辕大星。丙辰，封内史怯列该为
丰国公。以星变，令群臣议赦。丁巳，命邠王不颜帖木
儿围猎于抚州。己未，立镇宁王总管府于抚州。公主
脱脱灰来朝。以汴梁路尉氏县赐伯颜为食邑。诏刑
部鞫内侍撒里不花巫蛊事，凡当死者，杖一百七，流
广东西。中书省臣言：“明年海运粮二百四十万石，已
令江浙运二百二十万，河南二十万，今请令江浙复
增二十万，本省参政杜贞督领。”从之。复命赈粜米五
万石，济京城贫民。旌济宁路魏铎孝行，扬州路吕天
麟妻韦氏贞节。庚申，太白犯轩辕左角。中书枢密臣
言：“西域诸王不赛因、其臣怯列木丁矫王命来朝。不
赛因遣使来言，请执以归。臣等议，宗藩之国，行人往

十八万八千七百三十八顷。景州自六月至是月不
雨。澧州、泗州等县去年水，免今年租。沅州饥，赈粜米
二千石。金州及西和州频年旱灾民饥，赈以陕西盐
课钞五千锭。九月癸酉朔，市阿鲁浑撒里宅，命燕铁
木儿奉皇子古纳荅剌居之。中书省臣言：“今岁当饲
马驼十四万八千四百匹，京城饲六万匹，馀令外郡
分饲，每匹给刍粟价钞四锭。”从之。乙亥，命留守司发
军士筑驻跸台于大承天护圣寺东。御史台臣劾奏：
“四川行省参政马镕，发粮六千石饷云南军，中道辄
还，预借俸钞一十九”锭以娶妾，又诟骂平章汪寿昌，
罪虽蒙宥，难任宰辅。帝曰：“纲常之理，尊卑之分，懵无
所知，其何以居上而临下？”亟罢之。丙子，太白犯填星。
枢密院臣言：“云南东川路总管普折兄那具会禄余
兵，杀乌撒宣慰使月鲁，东川路府判教化的二十馀
人，又会伯忽侄阿福领蒙古兵，将击罗罗斯。臣等与
燕铁木儿议，遣西域指挥使锁住等，发陕西都万户
府兵，直抵罗罗斯；发碉门安抚司兵，绝大渡河，直抵
卭部州，巡守关隘。”诏宣政院亦遣使同往督之。海南
贼王周纠率十九洞黎蛮二万馀人作乱，命调广东、
福建兵隶湖广行省左丞移剌四奴统领讨捕之。阿
速及斡罗思新戍边者，命辽阳行省给其牛具粮食。
己卯，发粟五千石赈兴和路鹰坊。庚辰，枢密院臣言：
“六月中，行枢密院官以兵与乌撒贼兵五战破之，惟
禄余窜伏未获。”命四川行省给其军饷，赈兴和、宝昌
州饥民米二千石。御史台臣言：“大圣寿万安寺坛主
司徒严吉祥盗公物、畜妻孥，宜免其司徒、坛主之职。”
从之。禁诸驿毋畜窜行马，免控鹤户杂役。湖州安吉
县久雨，太湖溢，漂民居二千八百九十户，溺死男女
百五十七人，命江浙行省赈恤之。丁亥，御史台臣言：
“江西行省参政李允中，乃故内侍李邦宁养子，器质
庸下，误叨重选，宜黜罢。”从之。庚寅，幸大承天护圣寺，
以钞五万锭及预贷四川明年盐课钞五万锭，给行
枢密院军需禄余寇顺元路。癸巳，罢供需府覆实司，
置广谊司，秩正三品，以右丞撒迪领其务。御史台臣
劾“太禧宗禋使童童，淫侈不洁，不可以奉明禋；又奎
章阁监书博士柯九思性非纯良，行极矫谲，挟其末
技，趋附权门，请罢黜之。”乙未，以金虎符赐中书平章
政事亦列赤思州。镇远府饥，赈米五百石。丁酉，云南
行省遣都事那海、镇抚栾智等奉诏往谕禄余，及授
以参政制命。至撒家关，禄余拒不受。俄而贼大至，那
海因与力战，贼乃退。及晚，乌撒兵入顺元境，左丞帖
木儿不花御战，那海复就阵宣诏招之，遂遇害，帖木
儿不花等敛兵还。壬寅，改隆祥总管府为“隆祥使司”，
秩从二品。冬十月甲辰，遣秘书太监王珪等代祀岳
镇海渎、后土。乙巳，召行枢密院彻里铁木儿、小云失
还朝。以前东川路总管普折子安乐袭其父职。己酉，
时享于太庙。为皇子古纳荅剌作佛事，释在京囚死
罪者二人，杖罪者四十七人。辛亥，召江南行台御史
大夫阿儿思兰海牙赴阙。癸丑，幸大承天护圣寺。蒙
古都元帅怯烈引兵击阿禾贼党于靖江路海中山，
为云梯，登山破其栅，杀贼五百馀人。秃坚之弟必剌
都古彖失举家赴海死，又获秃坚弟二人、子三人，诛
之。甲寅，杭州火，命江浙行省赈其不能自存者。丁巳，
中书省臣言：“江浙、平江、湖州等路水伤稼，明年海漕
米二百六十万石，恐不足。若令运百九十万，而命河
南发三十万，江西发十万为宜。又遣官赍钞十万锭、
盐引三万五千道，于通、漷、陵、沧四州，优价和籴米三
十万石；又以钞二万五千锭、盐引万五千道，于通、漷
二州和籴粟豆十五万石；以钞三十万锭往辽阳、懿、
绵二州，和籴粟豆十万石。”并从之。烧在京积年还倒
昏钞二百七十馀万锭。戊午，诏还平江路大玉清昭
应宫田百顷，官勿征其租。己未，给宿卫士有官者刍
豆。诸王卜赛因使者还西域，诏酬其所贡药物价直。
辛酉，命西僧作佛事于兴圣宫，十有五日乃罢。吴江
州大风雨，太湖溢，漂没庐舍、孳畜千九百七十家，命
江浙行省给钞千五百锭赈之。乙丑，立昭功万户都
总使府，伯颜铁木儿、补化，并兼昭功万户都总使。丙
寅，命大都路定时估，每月朔望送广谊司，以酬物价。
燕铁木儿取犛牛五千于西域来献。十一月壬申朔，
日有食之。云南行省言：“亦乞不薛之地所牧国马，岁
给盐，以每月上寅日啖之，则马健无病。比因伯忽叛
乱，云南盐不可到，马多病死。”诏令四川行省以盐给
之。乙亥，李彦通、萧不兰奚等谋反，伏诛。丙子，封诸王
斡即为保宁王，赐以印，以其先所受印赐诸王浑秃
帖木儿之子庚兀台。诏给移剌四奴分行省印。丁丑，
兴和路鹰坊及蒙古民万一千一百馀户大雪，畜牧
冻死，赈米五千石。戊寅，枢密院臣言：“天历兵兴，以扬
州重镇，尝假淮东宣慰司以兵权，今事已宁，宜以所
部兵复隶河南行省。又，征西元帅府自泰定初调兵
四千一百人戍龙剌亦集乃，期以五年为代。今已十年，逃亡者众，宜加优恤，期以来岁五月代还。”并从之。
己卯，封蘸班为豳国公。庚辰，左、右钦察卫军士千四
百九十户饥，命上都留守司赈之。辛巳，以户部尚书
耿焕为中书参知政事。癸未，诏养燕铁木儿之子塔
剌海为子，赐居第，及所籍李彦通赀产。荆王也速也
不干献犛牛四百。诏每岁枢密院、宗正府遣官与辽
阳行省官巡历诸郡，毋令诸王所部扰民。隆祥司使
晃忽儿不花言：“海南所建大兴龙普明寺，工费浩穰，
黎人不胜其扰，以故为乱。”诏湖广行省臣玥璐不花
及宣慰、宣抚二司领其役，仍命廉访司莅之。辛卯，诸
王撤儿蛮遣使者七十四人来赈“左钦察卫撤敦等
翼顶也儿古驻冬军千五百八十户。诸盐课钞以十
分之一折收银，银每锭五十两折钞二十五锭。”乙未，
敕宫相都总管府勿隶昭功都总使府。丁酉，以南阳
府之嵩州，更赐伯颜为食邑。十二月戊申，陕西行台
御史捏古伯、高坦等劾奏本台监察御史陈良恃势
肆毒，徇私破法，请罢职籍赃，还归田里。有旨：虽会赦，
其准风宪例，追夺敕命，馀如所奏。以黄金符镌文曰：
“翊忠徇义，迪节同勋。”赐西域亲军副都指挥使钦察，
以旌其天历初红桥战功。壬子，复命诸王忽剌出还
镇云南。癸丑，撒敦献斡罗思十六户，酬以银百七铤、
钞五千锭。以河间路清池南皮县牧地赐斡罗思驻
冬，仍以忽里所牧官羊给之。河南河北道廉访副使
僧家奴言：“自古求忠臣必于孝子之门。今官于朝者
十年，不省觐者有之，非无思亲之心，实由朝廷无给
假省亲之制，而有擅离官次之禁。古律，诸职官父母
在三百里，于三年听一给定省假二十日，无父母者，
五年听一给拜墓假十日。以此推之，父母在三百里
以至万里，宜计道里远近，定立假期，其应省觐匿而
不省觐者坐以罪。若诈冒假期，规避以掩其罪，与诈
奔丧者同科。”御史台臣以闻，命中书省、礼部、刑部及
翰林、集贤、奎章阁议之。丁巳，雨木冰。戊午，西域诸王
秃列帖木儿遣使献西马及蒲萄酒。预给四宿卫及
诸潜邸卫士岁赐钞，人二十锭。庚申，遣集贤直学士
荅失蛮诣真定玉华宫，祀睿宗及显懿庄圣皇后神
御殿。辛酉，遣兵部尚书也速不花、同佥通政院事忽
纳不花迎帝师。诏中书省、御史台遣官诣各道，同廉
访司录囚。癸亥，雨木冰。给征东元帅府兵仗。丁卯，御
史台臣言：“甘肃行省平章月鲁帖木儿，既非蒙古族
姓，且暗于事机，使总兵柄，恐非所宜。”诏枢密院勿令
提调军马。己巳，御史台臣言：“河东道廉访副使忽哥
儿不花、佥燕南道廉访司事不颜忽都、王士元、郝志
善宪纲不振，宜免官。”从之。旌宁海州崔惟孝孝行。是
岁，真定路属州水，冀宁、河南二路旱，大饥。

三年春正月辛未朔，高丽国王桢遣其臣元忠奉表
称贺，贡方物。癸酉，命高丽国王王焘仍为高丽国王，
赐金印。初，焘有疾，命其子桢袭王爵，至是焘疾愈，故
复位。甲戌，赐燕铁木儿妻公主月鲁金五百两、银五
千两。丁丑，禁冒哀求叙复者。赈粜米五万石，济京师
贫民。己卯，时享太庙。罢诸建造工役，惟城郭、河渠、桥
“道、仓库勿禁。”广西罗韦里叛寇马武冲等，合龙州岭
北朗龙洞韦大虫贼兵万人，攻陷那马违、那马安等
砦，命广西宣慰司严军御之。月阙察儿冒请卫士刍
束，当坐罪，燕铁木儿请释之。壬午，命甘肃行省为豳
王不颜帖木儿建居第。封孔子妻郓国夫人亓官氏
为大成至圣文宣王夫人。癸未，给纳邻等十四驿粮
及刍粟，赈永昌路流民。庆远、南丹等处溪洞军民。安
抚司言：“所属宜山县饥疫，死者众，乞以给军积谷二
百八十石赈粜。”从之。江西行省言，“梅州频年水旱，民
大饥。”命发粟七百石以赈粜。丙戌，印造岁额钞本，至
元钞九十九万六千锭，中统钞四千锭。丁亥，幸大承
天护圣寺，赐诸王帖木儿及其妃阿剌赤八剌金五
百两，银万两，钞二万锭，币帛各千匹。监察御史劾奏：
“翰林学士承旨典哈，其兄野里牙坐诛，当罢。”从之。戊
子，万安军𥟖贼王奴罗等集众五万人，寇陵水县。己
丑，赈肇庆路高要县饥民九千五百四十口。四川行
省言：“去年九月，左丞帖木儿不花与禄余贼兵战，被
创，贼遂侵境。乞调重庆、叙州兵二千五百人往救之。”
顺元宣抚司亦言：“贼列行营为十六所，乞调兵分道
备御。”诏上都留守司为燕铁木儿建居第。御史台言：
“选除云南廉访司官，多托故不行，继今有如是者，风
宪忽复用。”制可。戊戌，命中书省以钞三千锭、币、帛各
三千匹，给皇子古纳荅剌岁例鹰犬。回赐诸王章吉
献斡罗思百七十人，酬以银七十二锭、钞五千锭。己
亥，给斡罗思千人衣粮。山南道廉访副使秃坚董阿
劾：“荆湖北道宣慰使别列怯都，尝贷内府钞，威逼部
民，代偿，不足，则以宣慰使公帑钞偿之。又副使驴驹，
以修治沿江堤岸，纵家奴掊敛民财。二人罪虽遇赦，
宜从黜退。”御史台臣以闻，从之。庚子，封公主不纳为
郓安大长公主。夔路忠信寨洞主阿具什用合洞蛮
八百馀人寇施州。二月辛丑朔，八蕃苗蛮骆度来贡方物。癸卯，诸王也先帖木儿薨。甲辰，诸王荅儿马失
里、哈儿蛮各遣使来贡蒲萄酒、西马、金鸦鹘。乙巳，以
湖广行省平章玥璐不华为陕西行台御史大夫，给
豳王及其王傅禄。戊申，云南行省言：“会通州土官阿
赛及河西阿勒等，与罗罗贼兵千五百人寇会州路
之卜龙村，又禄余将引兵与茫部合，寇罗罗斯，截大
渡河、金沙江，以攻东川、会通等州。臣等敢奉先所降
诏书招谕之，不奉命则从宜进军。”制可。己酉，赐怯薛
官完者帖木儿及阿昔儿珠衣帽。德宁路去年旱，复
值霜雹，民饥，赈以粟三千石，旌晋宁路沁州刘玮妻
张氏志节禄。余言于四川行省，“自父祖世为乌撒土
官宣慰使，佩虎符，素无异心。曩为伯忽诱胁，比闻朝
廷招谕，而今期限已过，乞再降诏赦，即率四路土官
出降。仍乞改属四川省，隶永宁路，冀得休息。”四川行
省以闻，诏中书、枢密、御史、诸大臣杂议之。己未，旌宁
夏路赵那海孝行。辛酉，燕铁木儿兼奎章阁大学士，
领奎章阁学士院事。己巳，命燕铁木儿集翰林、集贤、
太禧宗禋院，议立太祖神御殿。诏修曲阜宣圣庙。卭
州有二井，宋旧名曰“金凤茅池。”天历初，九月地震，盐
水涌溢，州民侯坤愿作什器煮盐，而输课于官，诏四
川转运盐司主之。旌济州任城县王德妻秦氏、婺州
路金华县吴埙妻宋氏、庐州路高仁妻张氏、甘州路
岳忽南妻失林、盖州完颜帖哥住妻李氏志节。三月
庚午朔，帝师至京师。遣使往西域，赐诸王不赛因绣
彩币帛二百四十匹。中书省臣言：“凡远戍军官死而
归葬者，宜视民官例，给道里之费。又四川驿户，比以
军兴消乏，宜遣官同行省量济之。”制可。燕铁木儿言：
“平江、松江淀山湖圩田方五百顷有奇，当入官粮七
千七百石，其总田者死，颇为人占耕。今臣愿增粮为
万石入官，令人佃种，以所得馀米赡臣弟撒敦。”从之。
洛水溢，瓜哇国遣其臣僧伽剌等八十三人奉金书、
表及方物来朝贡。己卯，诏以西宁王“速来蛮镇御有
劳，其如安定王朵儿只班例，置王傅官四人，铸印给
之。”庚辰，以安陆府赐并王晃火儿不花为食邑。旌大
都良乡县韦安妻张氏贞节。丁亥，诸王伯岳兀、完者
帖木儿来朝。戊子，占城国遣其臣阿南那那里沙等
四人奉金书表及方物来朝贡。己丑，复立功德使司。
癸巳，皇子古剌荅纳更名燕帖古思，置兴瑞司，掌中
宫岁作佛事，秩正三品。乙未，命燕铁木儿依旧例以
钞万锭分给蒙古孤寡者。以帝师泛舟于西山高梁
河，调卫士三百挽舟。丙申，赐怯薛官笃怜铁木儿玺
书，申饬其所部。赈木怜苦盐泺、札哈扫怜九驿之贫
者，凡四百五十二户。丁酉，缅国遣使者阿落等十人
奉方物来朝贡。己亥，赐行枢密院钞四万锭，分给征
乌撒、乌蒙所调陕西、四川蒙古军及渐丁万人。高唐、
德、冀诸州，大名、汴梁、广平诸路，有虫食桑叶尽。夏四
月壬寅，中书省臣言：“去岁宿卫士给钞者万五千人，
今减去千四百人，馀当给者万三千六百人。又太府
监岁支币帛二万匹，不足于用，请再给二百匹。”并从
之。四川师壁、散毛、盘速出三洞蛮野王等二十三人
来贡方物。戊申，大宁路地震。四川大盘洞谋者什用
等十四人来贡方物。丙辰，诸王不别居法郎遣使者
要忽难等及西域诸王不赛因、使者也先帖木儿等
皆来贡方物。戊午，命奎章阁学士院以国字译《贞观
政要》，锓板模印，以赐百官。四川行省平章汪寿昌辞
职，不允。以作佛事祈福，释御史台所囚定兴刘县尹
及刑部囚二十六人。乙丑，安南国世子陈日㷆遣其
臣邓世延等二十四人来贡方物。安西王阿难荅之
子月鲁帖木儿坐与畏兀僧玉伱、达八的剌板的，国
师必剌忒纳失里沙津爱护，持谋不轨，命宗王、大臣
杂鞫之。狱成，三人皆伏诛，仍籍其家。以必剌忒纳失
里、沙津爱护持妻丑丑，“赐通政副使伯蓝玉鞍。赐撒
敦馀人畜、土田及七宝奁具、金珠宝玉钞币，并没入
大承天护圣寺。”免四川行省境内今年租。命有司为
伯颜建生祠，立纪功碑于涿州，仍别建祠，立碑于汴
梁。戊辰，免云南行省田租三年。安州饥，给河间盐课
钞万锭赈之。东昌、济宁二路及曹、濮诸州，皆有虫食
桑。五月己巳朔，高昌王藏吉薨，其弟太平奴袭位。壬
申，赈木怜七里等二十三驿，人米二石。癸酉，荧惑犯
东井。赐燕铁木儿宴于流杯池。云南、大理、中庆等路
大饥，赈钞十万锭。甲戌，升尚舍寺为从三品。撒迪请
备录皇上登极以来《固让大兄》往复奏答，其馀训敕
辞命，及燕铁木儿等宣力效忠之迹，命朵来续为《蒙
古脱卜赤颜》一书，置之奎章阁，从之。赐湖广行省平
章政事脱亦纳金虎符。旌保定路郭璹孝行，探忒妻
灵保贤孝。戊寅，幸大承天护圣寺。京师地震有声。己
卯，命诸王也失班还镇。浙西道廉访司劾副使三宝
凶恶阴险，紊乱“纪纲”，诏罢之。壬午，复赈粜米五万石，
济京城贫民。戊子，唐其势以疾先往上都，赐药价钞
千锭。遣使往帝师所居撒思吉牙之地，以珠织《制书》
宣谕其属，仍给钞四千锭、币帛各五千匹分赐之。赈帖里干、不老、也不彻温等十九驿，人米二石。庚寅，大
驾发大都。时巡于上都。置山东益都等处金银铜铁
提举司。辛卯，复以司徒印给万安寺僧严吉祥，诏给
钞五万锭。修帝师巴思八影殿。壬辰，太常博士王瓒
言：“各处请加封神庙，滥及淫祠。按《礼经》，以劳定国，以
死勤事，能御大灾，能捍大患则祀之。其非祀典之神，
今后不许加封。”制可。丁酉，白虹并日出，长竟天。追封
颜子父颜无繇为杞国公，谥文裕；母齐姜氏杞国夫
人谥“端献”；妻宋数氏兖国夫人，谥“贞素。”甘州大雹。扬
州之江都、泰兴，德安府之云梦、应城县水。汴梁之雎
州、陈州，开封之兰阳、封丘诸县河水溢，滹沱河决，没
河间、清州等处屯田四十三顷。常宁州饥，赈粜米二
千四百石。杭州火，被灾九十一户。池州火，被灾七十
三户。命江浙行省量赈之。六月己亥朔，以月鲁帖木
儿等罪，诏告中外，赦天下。免四川行省今年差税，陕
西行省今年商税。录用朵朵王士熙、脱欢等。己酉，以
御史中丞赵世安为中书左丞。癸丑，遣使分祀岳镇
海渎。戊午，给钞五万锭，赐云南行省为公储。己未，燕
铁木儿言：“顷伯颜封浚宁王，赐食邑嵩州，今请于濒
汴择一州赐之。”诏改赐陈州。癸亥，加授知枢密院事
也卜伦开府仪同三司。乙丑，御史台臣劾辽阳行省
参政赛甫丁庸鄙不胜任，罢之。监察御史陈思谦言：
“内外官非文武全才、出处系天下安危、能拯金革之
难者，勿许夺情起复。”制可。禁诸卜筮、阴阳人毋出入
诸王公大臣家。晋宁、冀州桑灾，益都、济宁大雨，无为
州、和州水。旌归德府永城县民张氏孝节。秋七月戊
辰朔，诸王荅里麻失里等遣使来贡虎豹。云南行省
言：“本省旧降给驿玺书六十九、金字圆符四，伯忽之
乱，散失殆尽，乞更赐为宜。”敕更赐玺书三十二、圆符
四，仍究诘所失者。辛未，以车坊官园赐伯颜，赐从征
云南将校三百四十七人钞币有差。调军士修柳林
海子桥道。乙亥，命僧于铁幡竿修佛事，施金百两、银
千两、币帛各五百匹、布二千匹、钞万锭。丁丑，赈蒙古
军流离至陕西者四百六十七户，粮三月，遣复其居，
户，给钞五十锭。湖广行省言：“黎贼势猖獗，乞益兵三
千，以备调用。”有旨依前。诏，促移剌四奴克日进兵。壬
午，江西行省造螺钿几榻，遗燕铁木儿，诏赐匠者币
帛各一。甲申，燕铁木儿献斡罗思二千五百人。旌裕
州民李庭瑞孝行。庚寅，给钞万锭，命燕铁木儿分赐
累朝宫分嫔御之贫乏者。壬辰，西域诸王不赛因遣
哈只怯马丁以七宝水晶等物来贡。给蒙古民及各
部卫士钞币有差，仍赈粮五月。甲午，北边诸王月即
别遣南忽里等来朝贡。燕铁木儿言：“诸王彻彻秃、沙
哥曩坐罪流南荒，乞赐矜闵，俾还本部。”从之。赈宗仁
卫军士九百户各钞一锭。滕州民饥，赈粜米二万石。
庆都县大饥，以河间盐课钞万锭赈之。八月辛丑，诸
王阿儿加失里献斡罗思三十人，渐丁百三人。赈大
都宝坻县饥民。以京畿运司粮万石。癸卯，吴王木喃
子及诸王荅都河海、锁南管卜帖木儿赤、帖木迭儿
等来朝。赐护守上都宫殿卫卒二千二百二十九人，
人钞二十五锭。乙巳，天鼓鸣于东北。丙午，遣官祭社
稷。丁未，有事于太庙。海道漕运粮六十九万馀石至
京师。己酉，陇西地震。帝崩，寿二十有九，在位五年。癸
丑，灵驾发引，葬起辇谷，从诸帝陵。元统二年正月己
酉，太师右丞相伯颜率文武百官等议，上尊谥曰“圣
明元孝皇帝”，庙号“文宗。”国言谥号曰“札牙笃皇帝”，请
谥于南郊。三月己酉，祔于太庙。后至元六年六月，以
帝谋为不轨，使明宗饮恨而崩，诏除其庙主，放燕遐
之后。祖母太皇太后惑于憸慝，俾皇考明宗皇帝出
“封云南，英宗遇害，正统寖偏。我皇考以武宗之嫡，逃
居朔漠，宗王大臣，同心翊戴，肇启大事。于时以地近，
先迎文宗，暂总机务。继知天理人伦之攸当，假让位
之名，以宝玺来上。皇考推诚不疑，即授以皇太子宝。
文宗稔恶不悛，当躬迓之际，乃与其臣月鲁不花、也
里牙、明里董阿等谋为不轨，使我皇”考饮恨上宾。归
而再御宸极，思欲自解于天下，乃谓“夫何数日之间，
宫车弗驾，海内闻之，靡不切齿。又私图传子，乃构邪
言，嫁祸于八不沙皇后，谓朕非明宗之子，遂俾出居
遐陬，祖宗大业，几于不继，内怀愧慊，则杀也里牙以
杜口，上天不祐，随降殒罚。叔婶不荅、失里怙其势焰，
不明明考之嗣，而妄立孺稚之弟。亦怜真班奄复不
年。诸王大臣以贤以长，扶朕践位，国之大政，属不自
遂者，讵能枚举。每念治必本于尽孝，事莫先于正身。
赖天之灵，权奸屏黜，尽孝正名，不容复缓。永惟鞠育
罔极之恩，忍忘不共戴天之义。既往之罪，不可胜诛。
其命太常彻去脱脱木儿在庙之主不荅失里本朕
之婶，乃阴构奸臣，弗体朕意，僭膺太皇太后之号。迹
其闺门之祸，离间骨肉，罪恶尤重。揆之大义”，削去帖
古思于高丽，未至，月阔察儿害之于中道

### 宁宗本纪

按《元史宁宗本纪》，“宁宗冲圣嗣孝皇帝，讳懿璘质班，
明宗第二子也。母曰皇后乃蛮真氏。初，武宗有子二
人，长明宗，次文宗。延祐中，明宗封周王，出居朔漠。泰
定之际，正统遂偏。天历元年，文宗入绍大统，内难既
平，即遣使奉皇帝玺绶，北迎明宗。明宗崩，文宗复即
皇帝位。明宗有子二人，长妥懽帖木耳，次即帝也。天”
历二年二月乙巳，封帝为鄜王。至顺三年八月己酉，
文宗崩于上都，皇后导扬末命，申固让初志，传位于
明宗之子。时妥懽帖木耳出居静江，帝以文宗眷爱
之笃，留京师。太师太平王、右丞相燕铁木儿请立帝
以继大统，于是遣使征诸王会京师，中书百司政务，
咸启中宫取进止。八月甲寅，中书省臣奉中宫旨，“预
备大朝会”，赏赐金银币帛等物。乙卯，燕铁木儿奉中
宫旨，赐驸马也不干子欢忒哈赤，太尉孛兰奚，句容
郡王荅邻荅里，佥事小薛呵、麻剌台之子秃帖木儿，
公主本荅里，诸王丑汉妃，公主台忽都鲁，诸王卯泽
妃，公主完者台，及公主本荅里、彻里帖木儿等，金银
币钞有差。是月，浑源、云内二州陨霜杀禾。冀宁路之
阳曲、河曲二县及荆门州皆旱，江水又溢。高邮府之
宝应、兴化二县，德安府之云梦、应城二县大雨水。九
月丁丑，填星犯太微垣左执法。辛巳，修皇太后仪仗。
是夜，地震有声来自北。是月，益都路之莒、沂二州，泰
安州之奉符县，济宁路之鱼台、丰县，曹州之楚丘县，
平江、常州、镇江三路，松江府江阴州，中兴路之江陵
县皆大水，河南府之洛阳县旱。十月庚子，帝即位于
大明殿，大赦天下。诏曰：“洪惟太祖皇帝启辟疆宇，世
祖皇帝统一万方，列圣相承，法度明著。我曲律皇帝
入纂大统，修举庶政，动合成法，授天宝位于普颜笃
皇帝以及格坚皇帝。历数之归，实当在我”忽都笃皇
帝、扎牙笃皇帝。而各播越辽远时，则有若燕铁木儿
建义效忠，戢平内难，以定邦国，协恭推戴。扎牙笃皇
帝。登极之始，即以“让兄之诏明告天下，随奉玺绂，远
迓忽都笃皇帝。朔方言还，奄弃臣庶。扎牙笃皇帝荐
正宸极，仁义之至，视民如伤，恩泽旁被，无间远迩，顾
育眇躬，尤笃慈爱。宾天之”日，皇后传顾命于太师太
平王右丞相荅剌罕燕铁木儿、太保浚宁王知枢密
院事伯颜等，谓圣体弥留，益推固让之初志，以宗社
之重，属诸大兄忽都笃皇帝之世嫡。乃遣使召诸王
宗亲，以十月一日来会于大都，与宗王大臣同奉遗
诏。揆诸成宪，宜御神器，以至顺三年十月初四日，即
皇帝位于“大明殿，可大赦天下。”自至顺三年十月初
四日昧爽以前，除谋反大逆，谋杀祖父母、父母，妻妾
杀夫、奴婢杀主、谋故杀人，但犯强盗、印造伪钞、蛊毒
魇魅，犯上者不赦外，其馀一切罪犯咸赦除之。大都、
上都、兴和三路差税免三年，腹里差发并其馀诸郡
不纳差发去处，税粮十分为率免二分，江淮以“南夏
税亦免二分。土木工役，除仓库必合修理外，毋复刱
造，以纾民力。民间在前应有逋欠差税课程，尽行蠲
免。监察御史、肃政廉访司官并内外三品以上正官，
岁举才堪守令者一人，申达省部，先行录用。如果称
职举官，优加旌擢。一任之内或犯赃私者，量其轻重
黜罚。其不该原免重囚淹禁三年以上疑不能决者，
申达省部，详谳释放。”学校农桑，孝义贞节，科举取士，
国学贡试，并依旧制。广海、云南梗化之民，诏书到日，
限六十日内出官，与免本罪，许以自新。於戏！肆予冲
人，托于天下臣民之上，任大守重，若涉渊水。尚赖宗
王大臣，百司庶府，交修乃职，思尽厥忠，嘉与亿兆之
民，共保承平之“治。咨尔多方，体予至意，故兹诏示，想
知悉。”辛丑，以知枢密院事撒敦为御史大夫，中书右
丞撒迪为中书平章政事，宣政使阔里吉思为中书
左丞，中书平章政事秃儿哈铁木儿知枢密院事。乙
巳，造皇太后玉册、玉宝。丁未，皇太后命作两宫幄殿、
车乘、供帐。戊申，赏赉诸王金币，其数如文宗即位之
制。立徽政、中政二院。己酉，太白犯斗宿。敕“诸王、驸马、
勋旧大臣及中书省、枢密院、御史台秩正二品、百司
庶府秩至一品者，阙门之内得施绳床以坐，馀皆禁
之。”庚戌，修郊祀法服。以宦者铁古思哈里、兀荅儿、黑
狗、者阔阔出并为中政院使。辛亥，以江、浙岁比不登，
其海运粮不及数，俟来岁补运。壬子，定妇人犯私盐
罪，著为令。甲寅，诸王不赛因遣使贡塔里牙八十八
斤、佩刀八十，赐钞三千三百锭。乙卯，以即位，告祭南
郊。丙辰，给宿卫士、蒙古、汉军三万人御寒衣。命江浙
行省范铜造和宁宣圣庙祭器，凡百三十有五事。己
未，告祭太庙。庚申，告祭社稷。以伯颜为徽政使，依前
开府仪同三司、浚宁王太保、录军国重事、知枢密院
事、提调忠翊侍卫亲军都指挥使司事伯撒里、右都
威卫都指挥使常不兰奚并为徽政使。赐诸妃后大
朝会，赏赉有差。甲子，以诸王忽剌台贫乏，赐钞五百
锭。皇弟燕帖古思受戒于西僧加儿麻哇。敕“百官及
宿卫士有只孙衣者，凡与宴飨皆服以侍，其或质诸人者罪之。”丙寅，楚丘县河堤坏，发民丁二千三百五
十人修之。十一月己巳，诏翰林国史、集贤院、奎章阁、
学士院集议先皇帝庙号、神主，升祔武宗皇后及改
元事。庚午，赐郯王彻彻秃以海宁州朐山、赣榆、沐阳
三县。壬申，命郯王彻彻秃镇辽阳。甲戌，遣宿卫官阿
察赤以上皇太后玉册，告祭南郊。中书平章政事伯
撒里告祭太庙。戊寅，奉玉册玉宝，尊皇后曰皇太后。
皇太后御兴圣殿受朝贺。己卯，帝御大明殿受朝贺。
庚寅，赐诸王宽彻币帛各二千匹，以周其贫。左钦察
卫士饥，赈粮。二月壬辰，帝崩，年七岁。甲午，葬起辇谷，
从诸陵。明年六月己巳，明宗长子妥懽帖木耳即位。
至元四年三月辛酉，谥曰“冲圣嗣孝”，庙号宁宗。四月
乙酉，祔于太庙。